open-index/open-wikipedia-markdown huggingface dataset:
തൃശ്ശൂർ കോർപ്പറേഷൻ

കേരളത്തിലെ ആറ് കോർപ്പറേഷനുകളിൽ ഒന്നാണ് **തൃശ്ശൂർ കോർപ്പറേഷൻ**. തൃശൂർ  കോർപ്പറേഷന്റെ വിസ്തൃതി 101.42 ചതുരശ്രകിലോമീറ്റർ ആണ്. 2000 ഒക്ടോബർ 1-നാണ് കോർപ്പറേഷൻ രൂപം കൊണ്ടത്.

കേരളത്തിലെ മറ്റ് കോർപ്പറേഷനുകൾ തിരുവനന്തപുരം, കൊല്ലം, കൊച്ചി, കോഴിക്കോട്, കണ്ണൂർ എന്നിവയാണ്.

ആദ്യകാലത്ത് ഒരു താലൂക്ക് ആസ്ഥാനം മാത്രമായിരുന്ന തൃശ്ശൂർ പിന്നീട് കൊച്ചി രാജ്യത്തിന്റെ വടക്കൻ മേഖലയുടെ ആസ്ഥാനമായി. 1921-ലാണ് തൃശ്ശൂർ മുനിസിപ്പാലിറ്റി രൂപം കൊണ്ടത്. അതിനുമുമ്പ് ഒരു അർബൻ കൗൺസിൽ ഇവിടെ രൂപം കൊണ്ടിരുന്നു. 1967-ൽ കൊച്ചി കോർപ്പറേഷൻ രൂപവത്കരിച്ചശേഷമാണ് ജനസാന്ദ്രത കൂടിയ പട്ടണങ്ങളായ തൃശ്ശൂരും കൊല്ലവും കോർപ്പറേഷനുകളാക്കണമെന്ന ആവശ്യം ഉയർന്നുവന്നത്. 1998 ജൂലൈ 15-ന് പുറത്തിറക്കിയ പ്രത്യേക അറിയിപ്പിൽ തൃശ്ശൂർ, കൊല്ലം മുനിസിപ്പാലിറ്റികളെ കോർപ്പറേഷനുകളാക്കി ഉയർത്താൻ തീരുമാനിയ്ക്കുകയുണ്ടായി. തൃശ്ശൂർ മുനിസിപ്പാലിറ്റിയ്ക്കൊപ്പം അയ്യന്തോൾ, വിൽവട്ടം, ഒല്ലൂക്കര, കൂർക്കഞ്ചേരി, ഒല്ലൂർ പഞ്ചായത്തുകൾ പൂർണ്ണമായും നടത്തറ, കോലഴി പഞ്ചായത്തുകൾ ഭാഗികമായും കൂട്ടിച്ചേർത്താണ് കോർപ്പറേഷൻ രൂപം കൊണ്ടത്. 2000-ൽ നടന്ന തിരഞ്ഞെടുപ്പിനുശേഷം കോൺഗ്രസ് നേതാവായ ജോസ് കാട്ടൂക്കാരൻ കോർപ്പറേഷന്റെ ആദ്യ മേയറായി. മുൻ കോൺഗ്രസ് നേതാവും  ഇടതുപക്ഷ വിമതനുമായ എം.കെ. വർഗ്ഗീസാണ് ഇപ്പോഴത്തെ തൃശ്ശൂർ മേയർ.

## വാർഡുകൾ

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P361 wd:Q7798279. \nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

#പൂങ്കുന്നം	
#കുട്ടൻകുളങ്ങര
#പാട്ടുരായ്ക്കൽ
#വിയ്യൂർ
#പെരിങ്ങാവ്
#രാമവർമ്മപുരം
#കുറ്റുമുക്ക്
#വില്ലടം
#ചേറൂർ
#ഗാന്ധി നഗർ
#മുക്കാട്ടുകര
#നെട്ടിശ്ശേരി
#മുല്ലക്കര
#മണ്ണുത്തി
#ഒല്ലൂക്കര
#കൃഷ്ണാപുരം
#കുട്ടനെല്ലൂർ
#ചേലക്കോട്ടുകര
#കാളത്തോട്‌
#പറവട്ടാനി
#കിഴക്കുംപാട്ടുകര
#ചെമ്പൂക്കാവ്
#മിഷൻ ക്വാർട്ടേഴ്സ്
#കുരിയച്ചിറ
#വളർകാവ്
#അഞ്ചേരി
#പടവരാട്
#ഒല്ലൂർ സെന്റർ
#എടക്കുന്നി
#തൈയ്ക്കാട്ടുശ്ശേരി
#ഒല്ലൂർ
#ചിയ്യാരം
#ചിയ്യാരം തെക്ക്
#കുരിയാച്ചിറ വെസ്റ്റ്
#കണ്ണംകുളങ്ങര
#തേക്കിൻകാട്
#തിരുവാമ്പാടി
#കോട്ടപ്പുറം
#പൂത്തോൾ
#കൊക്കാല
#വടൂക്കര
#കൂർക്കഞ്ചേരി
#കണിമംഗലം
#പനമുക്ക്
#നെടുപുഴ
#കാര്യാട്ടുകര
#ലാലൂർ
#അരണാട്ടുകര
#കാനാട്ടുകര
#അയ്യന്തോൾ
#സിവിൽ സ്റ്റേഷൻ
#ഒളരി
#എൽത്തുരുത്ത്
#ചേറ്റുപുഴ
#പുല്ലഴി
#പുതൂർക്കര

## തൃശ്ശൂർ കോർപ്പറേഷന്റെ മേയർമാർ

## അവലംബം

*http://www.corporationofthrissur.org/ 
*http://www.trend.kerala.gov.in  
*http://lsgkerala.in/ 

വർഗ്ഗം:കേരളത്തിലെ മുനിസിപ്പൽ കോർപ്പറേഷനുകൾ
വർഗ്ഗം:തൃശ്ശൂർ കോർപ്പറേഷൻ
വർഗ്ഗം:തൃശ്ശൂർ ജില്ല
വർഗ്ഗം:1921-ൽ ഇന്ത്യയിൽ ആരംഭിച്ച സ്ഥാപനങ്ങൾ
വർഗ്ഗം:തൃശ്ശൂരിലെ സ്ഥാപനങ്ങൾ‎
കൊടിയാവണക്ക്

കേരളത്തിൽ മിക്കവാറും എല്ലാ പ്രദേശങ്ങളിലും കാണപ്പെടുന്ന ഔഷധയോഗ്യമായ ഒരു ചെറിയ സസ്യമാണ് **കൊടിയാവണക്ക്**. *Euphorbiaceae (Castor family)* സസ്യകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയനാമം *Microstachys chamaelea (L.) Müll.Arg.* എന്നാണ്. **ഒടിയാവണക്ക്**, **ഞെട്ടാവണക്ക്** എന്നീ പേരുകളിലും ഈ സസ്യം അറിയപ്പെടുന്നു.

## രസഗുണങ്ങൾ
* രസം - തിക്തം, കടു, കഷായം
* ഗുണം - ലഘു, രൂക്ഷം
* വീര്യം - ഉഷ്ണം

## ഘടന
ഔഷധനിർമ്മാണത്തിൽ സമൂലമായി ഉപയോഗിക്കുന്ന ഈ സസ്യം ഏകദേശം 30 സെന്റീമീറ്റർ വരെ പൊക്കത്തിൽ വളരുന്നു. തണ്ട് പച്ചനിറത്തിലോ പച്ചയിൽ ചുവപ്പ് കലർന്നതോ ആയിരിക്കും. ഇലകൾ ചെറുതും നീളമുള്ളതുമാണ്. വളരെ ചെറിയ പൂക്കൾ ഉണ്ടാകുന്ന ഇതിന്റെ പൂക്കൾക്ക് മഞ്ഞ നിറമായിരിക്കും. മൂന്ന് വരിപ്പുകൾ ഉള്ള കായ്കളിൽ അണ്ഡാകൃതിയിലുള്ള മൂന്ന് വിത്തുകൾ കാണപ്പെടുന്നു.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ഓൺലൈൻ ചാറ്റ്

ഇന്റർനെറ്റു വഴി രണ്ടോ അതിലധികം പേരോ സംസാരിക്കുന്നതിന് **ചാറ്റ്** എന്നു പറയാം. അനൗപചാരിക സംഭാഷണം എന്നാണ് ചാറ്റിന്റെ(chat) അർഥം.അയയ്‌ക്കുന്നയാളിൽ നിന്ന് സ്വീകർത്താവിലേക്ക് വാചക സന്ദേശങ്ങളുടെ തത്സമയ സംപ്രേക്ഷണം വാഗ്ദാനം ചെയ്യുന്ന ഇന്റർനെറ്റിലൂടെയുള്ള ഏത് തരത്തിലുള്ള ആശയവിനിമയത്തെയും പരാമർശിക്കാം. മറ്റ് പങ്കാളികളെ കൊണ്ട് വേഗത്തിൽ പ്രതികരിക്കാൻ പ്രാപ്‌തമാക്കുന്ന, ചാറ്റ് സന്ദേശങ്ങൾ പൊതുവെ ചെറുതാണ്. അതുവഴി,  സംഭാഷണത്തിന് സമാനമായ ഒരു തോന്നൽ സൃഷ്ടിക്കപ്പെടുന്നു, ഇത് ഇന്റർനെറ്റ് ഫോറങ്ങളും ഇമെയിലും പോലുള്ള മറ്റ് ടെക്‌സ്‌റ്റ് അടിസ്ഥാനമാക്കിയുള്ള ഓൺലൈൻ ആശയവിനിമയ ഫോമുകളിൽ നിന്ന് ചാറ്റിംഗിനെ വേർതിരിക്കുന്നു. ഓൺലൈൻ ചാറ്റ് പോയിന്റ്-ടു-പോയിന്റ് ആശയവിനിമയങ്ങളെയും ഒരു അയയ്‌ക്കുന്നയാളിൽ നിന്ന് നിരവധി സ്വീകർത്താക്കളിലേക്കും വോയ്‌സ്, വീഡിയോ ചാറ്റുകളിലേക്കും മൾട്ടികാസ്റ്റ് ആശയവിനിമയങ്ങളായി അഭിസംബോധന ചെയ്യുന്നു, അല്ലെങ്കിൽ ഒരു വെബ് കോൺഫറൻസിംഗ് സേവനം ഉപയോഗിക്കുന്നു.

കർശനമായ നിർവചനത്തിലുള്ള ഓൺലൈൻ ചാറ്റ് പ്രാഥമികമായി ഏതെങ്കിലും നേരിട്ടുള്ള ടെക്‌സ്‌റ്റ് അധിഷ്‌ഠിതമോ വീഡിയോ അധിഷ്‌ഠിതമോ (വെബ്‌ക്യാമുകൾ), വൺ-ഓൺ-വൺ ചാറ്റ് അല്ലെങ്കിൽ വൺ-ടു-മെനി ഗ്രൂപ്പ് ചാറ്റ് (ഔപചാരികമായി സിൻക്രണസ് കോൺഫറൻസിംഗ് എന്നും അറിയപ്പെടുന്നു) ആയിരിക്കാം. ഇൻസ്റ്റന്റ്, ഇന്റർനെറ്റ് റിലേ ചാറ്റ് (IRC) ഉപയോഗിച്ച് സംസാരിക്കുന്നവർ, ഒരുപക്ഷേ എംയുഡി(MUD)-കൾ അല്ലെങ്കിൽ മറ്റ് ഓൺലൈൻ ഗെയിമുകളിൽ നിന്നുമാകാം. "അനൗപചാരിക സംഭാഷണം" എന്നർത്ഥമുള്ള ചാറ്റ് എന്ന വാക്കിൽ നിന്നാണ് ഓൺലൈൻ ചാറ്റ് എന്ന പ്രയോഗം വരുന്നത്. ഓൺലൈൻ ചാറ്റിൽ ആശയവിനിമയം അനുവദിക്കുന്ന വെബ് അധിഷ്‌ഠിത ആപ്ലിക്കേഷനുകൾ ഉൾപ്പെടുന്നു - പലപ്പോഴും നേരിട്ട് അഭിസംബോധന ചെയ്യപ്പെടുന്നു, വെണ്ടർ നിയന്ത്രിക്കുന്ന ഒരു വെബ് സെർവറിൽ ഹോസ്റ്റ് ചെയ്യുന്ന ഒരു സേവനമായി വിൽക്കപ്പെടുന്ന  ഓൺലൈൻ സേവനമാണ് വെബ് കോൺഫറൻസിംഗ്.
## അവലംബം
ഊർപ്പണം

പാഴ്പ്രദേശങ്ങളിലും പാതയോരത്തും കണ്ടുവരുന്ന ഒരു ഔഷധസസ്യമാണ് **ഊർപണം**. *Malvaceae* സസ്യകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയനാമം *Urena lobata* എന്നാണ്. *Caeser Weed* *Aramina*  എന്നെല്ലാം പേരുകളുള്ള ഇതിനെ *ഊർപം, വട്ടൂർപം, ഊർപൻ, ഉത്തിരം* എന്നിങ്ങനെ മലയാളത്തിൽ പ്രാദേശികമായും അറിയപ്പെടുന്നു.

## രസഗുണങ്ങൾ
* രസം - തിക്തം, കഷായം
* ഗുണം - ലഘു, രൂക്ഷം
* വീര്യം - ശീതം

## ഘടന
ഏകദേശം 1 മീറ്റർ വരെ പൊക്കത്തിൽ വളരുന്ന ഒരു സസ്യമാണ് ഊർപണം. ശാഖകളായി വളരുന്ന ഇതിന്റെ അണ്ഡാകൃതിയിലുള്ള ഇലകൾ  ഒന്നിടവിട്ട് ഉണ്ടാകുന്നു. പൂക്കൾക്ക് മഞ്ഞകലർന്ന വെള്ളനിറമായിരിരിക്കും. മൂന്ന് വരിപ്പുകൾ ഉള്ളതും പുറമേ പശിമയുള്ള രോമാവൃതമായ കായ്കളിൽ വിത്ത് കാണപ്പെടുന്നു.
## അവലംബം

* Globinmed
* Germplasm Resources Information Network

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മാൽവേസീ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:യുറേന
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ചീനിക്കുഴി

ഇടുക്കി ജില്ലയിലെ ഉടുമ്പന്നൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **ചീനിക്കുഴി**. തൊടുപുഴയിൽ നിന്ന് 20 കിലോമീറ്ററും പഞ്ചായത്ത് ആസ്ഥാനത്തു നിന്ന് 5 കിലോമീറ്ററുമാണ് ഇവിടേക്കുള്ള ദൂരം. ബൗണ്ടറി, മഞ്ചിക്കൽ, പരിയാരം, പെരിങ്ങാശ്ശേരി, മലയിഞ്ചി, കിഴക്കുംപാടം എന്നിവയാണ് സമീപപ്രദേശങ്ങൾ. 

## പൊതുസൗകര്യങ്ങൾ
ഉടുമ്പന്നൂർ സർവ്വീസ് സഹകരണ ബാങ്കിന്റെ ഒരു ശാഖ ഇവിടെ പ്രവർത്തിക്കുന്നുണ്ട്. ഒരു പോസ്റ്റ് ഓഫീസും ചെറിയ ഒരു ക്ലിനിക്കും ഇവിടെയുണ്ട്. പനയുടമകൾക്കായി ഒരു പനയുടമ സംഘവും ഇവിടെ പ്രവർത്തിക്കുന്നു.

## ഗതാഗതം
ചീനിക്കുഴി കവലയിൽ നിന്നും പാത മഞ്ചിക്കൽ, പെരിങ്ങാശ്ശേരി, മലയിഞ്ചി, പരിയാരം എന്നിവിടങ്ങളിലേക്ക് നാലായി പിരിയുന്നു. തൊടുപുഴയിൽ നിന്നും ഇടുക്കിയിലേക്കുള്ള ദൂരം കുറഞ്ഞ പാത ചീനിക്കുഴിയിലൂടെ കടന്നു പോകുന്നു. ഈ പാത പെരിങ്ങാശ്ശേരി, ഉപ്പുകുന്ന് വഴി ഇടുക്കി തൊടുപുഴ പാതയിലെ കുളമാവിനു സമീപമുള്ള പാറമടയിൽ എത്തിച്ചേരുന്നു. ചീനിക്കുഴി വരെ മാത്രം സ്വകാര്യ ബസ് സർവീസുണ്ടായിരുന്ന കാലത്ത് ഇവിടെ നിന്നും ജീപ്പിലായിരുന്നു സമീപ പ്രദേശങ്ങളിലേക്കുള്ള യാത്ര. 

## കൃഷി
റബ്ബറാണ് ഇവിടുത്തെ പ്രധാന കൃഷി, കൂടാതെ നെല്ല്, കുരുമുളക്, മരച്ചീനി, തുടങ്ങിയ മറ്റു കാർഷികവിളകളും ഇവിടെ കൃഷി ചെയ്യുന്നു. 

## മതം

ഹിന്ദു, ക്രിസ്ത്യൻ, മുസ്ലിം മതവിഭാഗങ്ങളിലുള്ളവർ ഇവിടെ വസിക്കുന്നു. ചീനിക്കുഴി കവലയിൽ നിന്നും ഏകദേശം ഒരു കിലോമീറ്റർ ദൂരത്തായി സ്ഥിതി ചെയ്യുന്ന സെന്റ് മേരീസ് ദേവാലയമാണ് ഏക ക്രൈസ്തവ ദേവാലയം. ചീനിക്കുഴി കവലയ്ക്കു സമീപം തന്നെ സ്ഥിതി ചെയ്യുന്ന കാവുംപാറ ഭഗവതി ക്ഷേത്രമാണ് ഏക ഹിന്ദു ആരാധനാലയം. മുസ്ലീം ആരാധനാലയ കേന്ദ്രമുള്ളത് ബൗണ്ടറി എന്നറിയപ്പെടുന്ന സമീപ പ്രദേശത്താണ്.

ആദിവാസി ഗോത്രമായ ഊരാളി വിഭാഗക്കാരും ഈ മേഖലയിൽ വസിക്കുന്നുണ്ട്.

## വിനോദസഞ്ചാരം
കീഴാർകുത്തു വെള്ളച്ചാട്ടമാണ് സമീപത്തുള്ള ഏക വിനോദസഞ്ചാര കേന്ദ്രം.
ഡോക്ടർ ലൗ

കെ. ബിജു രചനയും സംവിധാനവും നിർവ്വഹിച്ച് കുഞ്ചാക്കോ ബോബൻ നായകനായി 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഡോക്ടർ ലൗ***. പുതുമുഖങ്ങളെ പ്രധാന കഥാപാത്രങ്ങളാക്കി നിർമ്മിച്ച ഈ ചിത്രത്തിൽ ഭാവന, അനന്യ എന്നിവരാണ് നായികമാർ. ചങ്ങനാശ്ശേരി സെന്റ് ബർക്കുമാൻസ് കോളേജിലാണ് ചിത്രത്തിന്റെ പ്രധാനഭാഗങ്ങൾ ചിത്രീകരിച്ചത്. ജിതിൻ ആർട്ട്സിന്റെ ബാനറിൽ ജോയ് തോമസ് ശക്തികുളങ്ങരയാണ് ചിത്രം നിർമ്മിച്ചത്.

## ഇതിവൃത്തം
പ്രണയിക്കുന്നവരെ ഒന്നിപ്പിക്കുന്ന വിനയചന്ദ്രന്റെ കഥയാണ് ചിത്രം. തന്റെ പ്രശ്നം പരിഹരിക്കുന്നതിനായി കായികാധ്യാപകനായ സത്യശീലൻ വിനയചന്ദ്രനെ സമീപിക്കുന്നു. അങ്ങനെ വിനയചന്ദ്രൻ കോളേജിലെത്തുന്നു. അതിനുശേഷം വിനയചന്ദ്രന്റെ ജീവിതത്തിലുണ്ടാകുന്ന സംഭവവികാസങ്ങളാണ് ചിത്രത്തിന്റെ ഇതിവൃത്തം.

## അഭിനേതാക്കൾ
* കുഞ്ചാക്കോ ബോബൻ – വിനയചന്ദ്രൻ
* ഭാവന – എബിൻ / ശ്രീക്കുട്ടി
* അനന്യ – ഗൗരി
* ഭഗത് മാനുവേൽ – സുധി
* ഹേമന്ത് മേനോൻ – റോയ്
* മണിക്കുട്ടൻ – വെങ്കിടി
* പ്രകാശൻ
* ശ്രാവൺ
* അജു വർഗ്ഗീസ് – ഓമനക്കുട്ടൻ
* രജത് മേനോൻ – മാർട്ടിൻ
* ശാരി
* നിമിഷ സുരേഷ്
* വിദ്യ ഉണ്ണി – മഞ്ജു
* ഇന്നസെന്റ് – സത്യശീലൻ
* ബിന്ദു പണിക്കർ – അജിതാകുമാരി
* സലീം കുമാർ – ശ്രേയാംസ് കുമാർ
* വിജയരാഘവൻ – കറിയാച്ചൻ

## സംഗീതം

## പുറത്തേക്കുള്ള കണ്ണികൾ
* 
* ''ഡോക്ടർ ലൗ''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
പങ്കജ് കപൂർ

ഒരു ഇന്ത്യൻ ചലച്ചിത്ര-നാടക-ടെലിവിഷൻ നടനും, സംവിധായകനും, തിരക്കഥാകൃത്തുമാണ് **പങ്കജ് കപൂർ**. രണ്ടുതവണ ദേശീയപുരസ്ക്കാരം നേടിയിട്ടുണ്ട്.

## ജീവിത രേഖ
1954-ൽ ജനനം. 1973-ൽ ഡൽഹിയിൽനിന്നും എൻജിനീറിങ്ങിൽ ഉയർന്ന മാർക്കോടെ ബിരുദം നേടി. അതിനുശേഷം  ഡൽഹിയിലെ നാഷണൽ സ്ക്കൂൾ ഓഫ് ഡ്രാമയിൽ പഠനത്തിനു ചേർന്നു. 1976 മികച്ച നടനുള്ള പുരസ്ക്കാരം നേടിക്കൊണ്ട് എൻ.എസ്.ഡിയിൽ നിന്നും വിജയിച്ചു.

ആദ്യകാലത്ത് നാടകങ്ങൾ മാത്രമായിരുന്നു പ്രവർത്തന മേഖല. റിച്ചാർഡ് ആറ്റർബെറൊയുടെ ഗാന്ധി -യിൽ അഭിനയിക്കുന്നതോടുകൂടി സിനിമയിലും ശ്രദ്ധേയനായി. 74-ഓളം നാടകങ്ങളും, ടെലിവിഷൻ പരമ്പരകളും സംവിധാനം ചെയ്തിട്ടുണ്ട്. ആദ്യ ചലച്ചിത്രം ശ്യാം ബെനഗൽ സംവിധാനം നിർവഹിച്ച ആരോഹൻ (1982) ആയിരുന്നു. അതിനുശേഷം പ്രസിദ്ധമായ ഗാന്ധി എന്ന ഇംഗ്ലീഷ് ചിത്രത്തിൽ മഹാത്മാ ഗാന്ധിയുടെ സെക്രട്ടറി പ്യാരെലാലിന്റെ കഥാപാത്രം അവതരിപ്പിച്ചു. ചിത്രത്തിന്റെ ഹിന്ദി പതിപ്പിൽ മഹാത്മാ ഗാന്ധിയുടെ ശബ്ധം നൽകിയതും ഇദ്ദേഹമാണ്.

സമാന്തര സിനിമകളിൽലും സജീവമായിരുന്നു. ശ്യാം ബെനഗൽ സംവിധാനം ചെയ്ത് മൻഡ്ഡി (1983), കുന്ദൻ ഷായുടെ ജാനേ ബി ദോ യാരോ, മൃണാൾ സെന്നിന്റെ ഖന്ധാർ (1984) വിധു വിനോദ് ചോപ്രയുടെ കാമോഷ് (1985), മണിരത്നം സംവിധാനം ചെയ്ത റോജ, എന്നിവ ശ്രദ്ധേയ ചിത്രങ്ങളാണ്.

1989-ൽ രാഖ് എന്ന ചിത്രത്തി മികച്ച സഹനടനുള്ള ദേശീയ ചലച്ചിത്രപുരസ്കാരം നേടി. 1991-ൽ ഏക്ക് ഡോക്റ്റർ കി മോത്ത് എന്ന ചിത്രത്തിന് ദേശീയ ചലച്ചിത്രപുരസ്ക്കാരത്തിൽ ജൂറുയിടെ പ്രത്യേക പരാമർശം ലഭിച്ചു. 2003-ൽ വിശാൽ ഭരദ്വാജ് സംവിധാനം ചെയ്തു പുറത്തിറങ്ങിയ മക്ക്ബൂൽ എന്ന ചിത്രത്തിന് ഏറ്റവും മികച്ച സഹനടനുള്ള ദേശീയപുരസ്ക്കാരം ലഭിച്ചു. നിരവധി ടെലിവിഷൻ പരമ്പരകളിലും അഭിനയിച്ചിട്ടുണ്ട്. ആദ്യമായി സംവിധാനം ചെയ്ത ഹിന്ദി ചിത്രം മോസം (2011).

## പ്രധാന ചലച്ചിത്രങ്ങൾ

### നടൻ എന്ന നിലയിൽ
*ആരോഹൺ (1982)
*ഗാന്ധി (1982)
* ജാനേ ബി ദോ യാരോ (1983
*മൻഡ്ഡി (1983)
*മോഹൻ ജോഷി ഹാസിർ ഹോ (1984)
*ചമേലി കി ശാദി(1986)
*ഏക് രുകാ ഹുവാ ഫൈസ്ലാ (1986) (TV adaptation of 1957 film "12 Angry Men")
*ജൽവ (1987)
*യെ വോ മൻസിൽതോ നഹിൻ (1987) | Rohit, a student leader
*രാഖ് (1989)
*ഏക്ക് ഡോക്റ്റർ കി മോത്ത് (1991)
*റോജ (1992)
*റാം ജാനേ (1995)
* റൂയി കാ ബോജ് (1997)
*മേൻ പ്രേം ദിവാമി ഹൂൺ (2003)
*മക്ക്ബൂൾ (2003)(Abbaji)
*സെഹർ (2004)
* ദസ് (2005)
*ദരം (2007) 
*ദി ബ്ലൂ അംബ്രല്ല  (2007) |Ram
*ഹല്ലാ ബോൽ (2007)
*ചാല മുസാദി ഓഫീസ് ഓഫീസ് (2011)
*കഹാം കഹാം സെ ഗുസർ ഗയേ (2011)

### സംവിധായകൻ എന്ന നിലയിൽ
*മോസം (2011)

## പുരസ്ക്കാരങ്ങൾ
* 1989 ദേശീയ ചലച്ചിത്രപുരസ്കാരം - മികച്ച സഹനടൻ - രാഖ് 
* 1990: ഫിലിംഫെയർ അവാർഡ് - നാമനിർദ്ദേശം - മികച്ച സഹനടൻ - രാഖ് 
* 1991: ദേശീയ ചലച്ചിത്രപുരസ്കാരം - ജൂറിയുടെ പ്രത്യേക പുരസ്ക്കാരം - ഏക്ക് ഡോക്റ്റർ കി മോത്ത്
* 2004 ദേശീയ ചലച്ചിത്രപുരസ്കാരം - മികച്ച സഹനടൻ - മക്ക്ബൂൽ
* 2005: ഫിലിംഫെയർ അവാർഡ് - മികച്ച നടൻ ക്രിറ്റിക്ക്സ് - മക്ക്ബൂൽ
* 2006: ഫിലിംഫെയർ അവാർഡ് - നാമനിർദ്ദേശം - മികച്ച വില്ലൻ - ദസ് 
* 2007-08 ജേർണലിസ്റ്റ് അസോസിയേഷൻ ഓഫ് ഇന്ത്യ - മികച്ച നടൻ 

## അവലംബം

## പുറമേനിന്നുള്ള കണ്ണികൾ
*
* Chala Mussadi Office Office trailer 
*Pankaj Kapoor Profile - bollywoodhungama 

വർഗ്ഗം:1954-ൽ ജനിച്ചവർ
വർഗ്ഗം:മേയ് 29-ന് ജനിച്ചവർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
സെറാഫിന

റോമൻ കത്തോലിക്കാ സഭയിലെ ഒരു പുണ്യവതിയാണ് **വിശുദ്ധ സെറാഫിന** അഥവാ **വിശുദ്ധ ഫിന** (1238–1253). ശാരീരികവൈകല്യമുള്ളവരുടെ പ്രത്യേക മദ്ധ്യസ്ഥയാണ്‌ ഈ പുണ്യവതി.

## ജീവിതരേഖ
ഇറ്റലിയിലെ ടസ്‌കനിയിലുള്ള സാൻ ജിമിഞ്ഞാനോയിൽ 1238-ൽ ജനിച്ചു. ഒരു ദരിദ്ര കർഷക കുടുംബത്തിലായിരുന്നു സെറാഫിനയുടെ ജനനം. പിതാവ് സെറാഫിനയുടെ ചെറുപ്പത്തിൽ തന്നെ മരണമടഞ്ഞതിനാൽ അമ്മ കൂലിവേല ചെയ്താണ് നിത്യവൃത്തി കഴിച്ചിരുന്നത്. ദരിദ്രയെങ്കിലും സന്തോഷവതിയും സഹാനുഭൂതിയുള്ളവളുമായിരുന്നു സെറാഫിന. സെറാഫിനയുടെ പത്താം വയസ്സിൽ തളർവാതം പിടിപെട്ട് കഴുത്തിനു കീഴേക്കുള്ള ഭാഗങ്ങൾ പൂർണ്ണമായും തളർന്നു. മുഖം മാത്രമായിരുന്നു സെറാഫിനയ്ക്ക് സ്വയം ചലിപ്പിക്കുവാൻ സാധിച്ചിരുന്നത്. തുടർന്നുള്ള കാലം അമ്മയെ ആശ്രയിച്ചാണ് അവൾ കഴിഞ്ഞത്. കിടക്കുവാനായി ലഭിച്ച കിടക്ക അവൾ നിഷേധിച്ചു. ഓക്കുമരത്തിന്റെ പലകയിലാണ് സെറാഫിന കിടന്നത്. ഒരു വശം മാത്രം ചെരിഞ്ഞു കിടക്കുവാൻ സാധിച്ചിരുന്ന അവളുടെ ആ ഭാഗം വൃണം ബാധിക്കുകയും അതിൽ പുഴുക്കൾ നിറയുകയും ചെയ്തു. എലികൾ മാംസം ഭക്ഷിക്കുവാനായി അവളുടെ ശരീരത്തിൽ കയറിയിറങ്ങി. എങ്കിലും അവൾ വളരെ പ്രശാന്തവതിയായി കാണപ്പെട്ടിരുന്നു. തന്നെ കാണുവാൻ വന്നിരുന്നവരെ അവൾ മാന്യമായും സ്നേഹത്തോടെയും സ്വീകരിച്ചു. എന്നാൽ അധികം വൈകാതെ സെറാഫിനയുടെ അമ്മ ഗോവണിയിൽ നിന്നും വീണു മരണപ്പെട്ടു. ബെലിഡിയ എന്ന കൂട്ടുകാരിയായിരുന്നു പിന്നീട് അവൾക്കു സഹായത്തിനായി ഒപ്പമുണ്ടായിരുന്നത്. കൂട്ടുകാരിയുടെ ഒരു കൈ വൈകല്യം ബാധിച്ചതായിരുന്നു. 

സെറാഫിനായുടെ ഇഷ്‌ടവിശുദ്ധനായിരുന്നു മാർപ്പാപ്പയായിരുന്ന വിശുദ്ധ ഗ്രിഗറി. സെറാഫിനയുടെ പതിനഞ്ചാം വയസ്സിൽ ഒരിക്കൽ ഈ വിശുദ്ധൻ സെറാഫിനാക്ക്‌ പ്രത്യക്ഷപ്പെടുകയും അവൾ തന്നോടൊപ്പം ഉടൻ തന്നെ സ്വർഗത്തിൽ ദൈവത്തെ ആരാധിക്കുവാനായി എത്തിച്ചേരുമെന്നും അറിയിച്ചു. അവൾ അതിസന്തോഷവതിയായി ആ ദിവസത്തിനായി കാത്തിരുന്നു. ഒടുവിൽ ആ വിശുദ്ധന്റെ തിരുനാൾദിനമായ മാർച്ച്‌ 12-നു തന്നെ സെറാഫിന അന്തരിച്ചു. 

മരണമടഞ്ഞ ആ നിമിഷം തന്നെ ദേവാലയ മണികൾ താനെ മുഴങ്ങിയിരുന്നു. തലമുറകൾ പറയുന്നതനുസരിച്ച് സെറാഫിനയെ നാളുകളോളം കിടത്തിയിരുന്ന മരപ്പലകയിൽ നിന്നും മാറ്റിയപ്പോൾ അതിൽ അതിൽനിറയെ പൂക്കൾ വിരിഞ്ഞുനിന്നിരുന്നെന്നും അതിൽ നിന്നും അവളുടെ ശരീരത്തിൽ നിന്നും മനോഹരമായ സുഗന്ധം പുറപ്പെടുകയും ചെയ്തിരുന്നെന്നാണ്. സാൻ ജിമിഞ്ഞാനോ ദേവാലയത്തിൽ അവളുടെ ശരീരം വച്ചിരുന്നപ്പോൾ മൃതദേഹത്തിൽ നിന്നും ഒരു കൈ ഉയർന്നു സമീപസ്ഥയായി നിന്നിരുന്ന ബെലിഡിയയുടെ വൈകല്യമുള്ള കരത്തിൽ സ്പർശിക്കുകയും അവളുടെ വൈകല്യം നീങ്ങുകയും ചെയ്തു. ഇതിനു ശേഷം കുറച്ചു ദിവസങ്ങൾക്കു ശേഷമാണ് സെറാഫിനയുടെ ശരീരം സംസ്കരിച്ചത്. തുടർന്നും പല തരത്തിലുള്ള അത്ഭുതങ്ങൾ ധാരാളം സംഭവിച്ചിരുന്നു. സഭ മാർച്ച് 15-ന് സെറാഫിനയുടെ തിരുനാൾ ആചരിക്കുന്നു.

## അവലംബം

## പുറത്തേക്കുള്ള കണ്ണികൾ
*St. Fina
*St. Serafina 
*Announcement of Death to St Fina
*The Funeral of St. Fina by Domenico Ghirlandaio 

വർഗ്ഗം:കത്തോലിക്കാസഭയിലെ വിശുദ്ധർ
വർഗ്ഗം:ക്രൈസ്തവസഭയിലെ വിശുദ്ധർ
തപൻ സിൻഹ

ഒരു ഇന്ത്യൻ ചലച്ചിത്രസംവിധായകനും, തിരക്കഥാകൃത്തും, സംഗീത സംവിധായകനുമായിരുന്നു **തപൻ സിൻഹ** (ബംഗാളി: তপন সিন্‌হা), (2 ഒക്ടോബർ 1924 – 15 ജനുവരി 2009).

## ജീവിതരേഖ
1924-ൽ കൊൽക്കത്തയിൽ ജനനം. ഭൗദ്ധിക ശാസ്ത്രത്തിൽ പാട്ണ സർവ്വകലാശാലയിൽ നിന്നും ബിരുദയും കൽക്കട്ട സർവ്വകലാശാലയിൽ നിന്ന് ബിരുദാനന്തര ബിരുദവും നേടി. 1950-ൽ ചലച്ചിത്രപഠനത്തിന് ലണ്ടനിൽ പോകുകയും ചില ബ്രിട്ടീഷ് ചലച്ചിത്രങ്ങളിൽ പ്രവർത്തിക്കുകയും ചെയ്തു. 1954-ൽ ആദ്യചിത്രം അൻഗുഷ് പുറത്തിറങ്ങി. ആദ്യകാലങ്ങളിൽ ജോൺ ഫോഡ്, കാരോൾ റീഡ്, ബില്ലി വിൽഡർ തുടങ്ങിയ സമകാലീന ബ്രിട്ടീഷ്-അമേരിക്കൻ ചലച്ചിത്രകാരന്മാർ അദ്ദേഹത്തിൽ സ്വാധീനം ചെലുത്തി.

1957-ൽ കാബൂളിവാല എന്ന ചിത്രത്തിന് ബെർലിൻ അന്താരാഷ്ട്ര ചലച്ചിത്രമേളയിൽ  ഗോൾഡൻ ബെയർ നാമനിർദ്ദേശം ലഭിച്ചു. 1988-ൽ പുറത്തിറങ്ങിയ ആജ് കി റോബിൻഹുഡ് എന്ന ചിത്രത്തിന് ബെർലിൻ ചലച്ചിത്രമേളയിൽ യുനിസെഫ് പുരസ്ക്കരം നേടി. 1991-ൽ പുറത്തിറങ്ങിയ ഏക്ക് ഡോക്റ്റർ കി മോത്ത്  എന്ന ചിത്രം മികച്ച സംവിധായകനുള്ള സുവർണ്ണ കമലം ഉൾപ്പെടെ ധാരാളം പുരസ്ക്കാരങ്ങൾ നേടിയ ചലച്ചിത്രമാണ്.

ബംഗാളിക്കു പുറമേ ഹിന്ദിയിലും, ഓറിയയിലും ഇദ്ദേഹം ചിത്രങ്ങൾ ഒരുക്കിയിട്ടുണ്ട്.

ഇദ്ദേഹത്തിന്റെ ചിത്രങ്ങൾ ബെർലിൻ, വെനീസ്, ലണ്ടൻ, മോസ്ക്കോ, സാൻഫ്രാൻസിസ്ക്കോ, ലൊക്കാർണോ, എന്നിങ്ങനെ നിരവധി അന്താരാഷ്ട്ര ചലച്ചിത്രമേളകളിൽ പങ്കെടുത്തിട്ടുണ്ട്. സാൻഫ്രാൻസിസ്ക്കോ, തഷ്ക്കന്റ് ചലച്ചിത്രമേളകളിൽ ജൂറി അംഗമായും പ്രവർത്തിച്ചിട്ടുണ്ട്.

## പുരസ്ക്കാരങ്ങൾ
;1988 ബെർലിൽ അന്താരാഷ്ട്ര ചലച്ചിത്രമേള
*UNICEF Award - Honorable Mention - Aaj Ka Robin Hood (1988)
*ഗോൾഡൻ ബെയർ നാമനിർദ്ദേശം - Aaj Ka Robin Hood (1988)
;2001 കൈറോ അന്താരാഷ്ട്ര ചലച്ചിത്രമേള
*ഗോൾഡൻ പിരമിഡ് നാമനിർദ്ദേശം - Daughters of This Century (2001)
;1971 മോസ്ക്കോ അന്താരാഷ്ട്ര ചലച്ചിത്രമേള
*ഗോൾഡൻ പ്രൈസ് നാമനിർദ്ദേശം - Sagina Mahato (1971)
;1991 ദേശീയ ചലച്ചിത്രപുരസ്കാരം 
*സുവർണ്ണ കമലം - മികച്ച സംവിധായകൻ - ഏക്ക് ഡോക്റ്റർ കി മോത്ത് (1991)
*രചത കമലം - മികച്ച രണ്ടാമത്തെ ചിത്രം - ഏക്ക് ഡോക്റ്റർ കി മോത്ത് (1991)
;1991 ഫിലിംഫെയർ അവാർഡ്
* മികച്ച തിരക്കഥ - ഏക്ക് ഡോക്റ്റർ കി മോത്ത് (1991)
;BFJA Awards
*Best Film, Best Director

## അവലംബം

## പുറമേനിന്നുള്ള കണ്ണികൾ
* 
* Tapan Sinha: Saluting The Indomitable Human Spirit
* The Films of Tapan Sinha 
* Tapan Sinha at calcuttaweb.com 
* Tapan Sinha passes away 

വർഗ്ഗം:1924-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:ജനുവരി 15-ന് മരിച്ചവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ബംഗാളി ചലച്ചിത്രസംവിധായകർ
പോൾ ലാഫാർജ്

ഫ്രഞ്ച് സോഷ്യലിസ്റ്റ് പ്രസ്ഥാനത്തിന്റെ മുൻനിരനേതാവും സ്പാനിഷ് സോഷ്യലിസ്റ്റ് പ്രസ്ഥാനത്തിന്റെ വളർച്ചയിൽ പ്രധാന സംഭാവന നൽകിയാളുമായ** പോൾ ലാഫാർജ്** (1842 ജൂൺ 16 –  1911 നവംബർ 26) കാൾ മാർക്സിന്റെ മരുമകനും കൂടിയായിരുന്നു. മാർക്സിസ്റ്റ് സാഹിത്യകാരൻ, പത്രപ്രവർത്തകൻ, സാഹിത്യവിമർശകൻ, വിപ്ലവകാരി എന്നിങ്ങനെ ബഹുമുഖവ്യക്തിത്വത്തിനുടമായിയിരുന്ന ലാഫാർജ് മാർക്സിന്റെ രണ്ടാമത്തെ മകൾ ലോറയെയാണ് വിവാഹം കഴിച്ചത്. ശ്രദ്ധേയമായ നിരവധി രചനകൾ നടത്തിയിട്ടുള്ള അദ്ദേഹത്തിന്റെ ഏറ്റവും പ്രശസ്തമായ കൃതി **അലസമായിരിക്കാനുള്ള അവകാശം** എന്നതാണ്. ഫ്രഞ്ച് ദമ്പദികളുടെ മകനായി ക്യൂബയിൽ ജനിച്ച ലാഫാർഗ് കൂടുതൽ കാലം ചെലവിട്ടത് ഫ്രാൻസിലും പിന്നെ സ്പെയിനിലുമായിരുന്നു. എംഗത്സിന്റെ അവസാനനാളുകലിൽ അദ്ദേഹത്തിന്റെ സഹപ്രവർത്തകനായിരുന്ന ലാഫാർഗ് ഭാര്യ ലോറയോടോപ്പം 69-ാം വയസ്സിൽ  അത്മഹത്യ ചെയ്തു.
## അവലംബം


വർഗ്ഗം:കമ്മ്യൂണിസം
വർഗ്ഗം:തത്ത്വചിന്തകർ
വർഗ്ഗം:1842-ൽ ജനിച്ചവർ
വർഗ്ഗം:മാർക്സിസ്റ്റ് സൈദ്ധാന്തികർ
വർഗ്ഗം:മാർക്സിസ്റ്റ് പത്രപ്രവർത്തകർ
അന്യാപദേശശതകം

നീലകണ്ഠദീക്ഷിതരുടെ ഒരു സംസ്കൃത കാവ്യമാണ് **അന്യാപദേശശതകം**. പേരുകൊണ്ടു വ്യക്തമാകുന്നതുപോലെ നൂറ് അന്യാപദേശശ്ലോകങ്ങളാണ് ഉള്ളടക്കം; ഒടുവിൽ മംഗളാശംസയായി ഭൂദേവീസ്തുതിയായ ഒരു ശ്ലോകവും ഉണ്ട്. ശാർദൂലവിക്രീഡിതം ആണ് വൃത്തം.

ഈ കാവ്യം ഇതേ പേരിൽ കേരളവർമ വലിയകോയിത്തമ്പുരാൻ, മണിപ്രവാളമായി വിവർത്തനം ചെയ്തിരിക്കുന്നു (1902); വൃത്തം, കുസുമമഞ്ജരി. ദീക്ഷിതരുടെ മൂലപദ്യങ്ങൾക്ക് അവയുടെ പ്രസ്തുതമെന്തെന്ന് വ്യക്തമാക്കുന്ന ഓരോ ചെറിയ അവതാരികക്കുറിപ്പുകൾ സ്വാതിതിരുനാൾ രാമവർമ മഹാരാജാവ്, സംസ്കൃതഗദ്യത്തിൽ മുമ്പേ എഴുതിയിട്ടുണ്ടായിരുന്നു. ഈ അവതാരികയോടുകൂടി മൂലപദ്യവും അതിനു കീഴിൽ രണ്ടിന്റെയും മലയാളവിവർത്തനവും വിവർത്തിതപദ്യങ്ങൾക്ക് എം. രാജാരാജവർമയുടെ വിശദവ്യാഖ്യാനവും - ഇങ്ങനെയാണ് അന്യാപദേശശതക മണിപ്രവാളത്തിന്റെ പ്രസിദ്ധീകരണം.

സാഹിത്യസംരംഭമെല്ലാം ശമിച്ച് *നിർവാണമായ അഗ്നിപർവതം പോലെ* അടങ്ങിയിരിക്കുന്ന താൻ ഇങ്ങനെയൊരു വിവർത്തനത്തിന് തുനിയാനിടയാക്കിയ ഹൃദയപ്രേരണകൾ, കേരളവർമ പ്രസ്താവനയിൽ വ്യക്തമാക്കിയിട്ടുണ്ട്. ദ്വിതീയാക്ഷരപ്രാസത്തിൽ സാർവത്രികമായി സ്വരവ്യഞ്ജനൈകരൂപ്യം വരുത്തുവാൻ സ്വതന്ത്രകൃതിയിലെന്നപോലെ വിവർത്തനത്തിലും അനായാസമായി കഴിയും എന്നു വെളിപ്പെടുത്തുകയാണ് അവയിലൊന്ന്.

മാതൃകയ്ക്കായി ഒരു പദ്യത്തിന്റെ മൂലവും വിവർത്തനവും അവതാരികസഹിതം ഉദ്ധരിക്കുന്നു:

അസ്വാധീനനിലയിലിരുന്നുകൊണ്ട് വലിയ പദവിയെ അനുഭവിക്കുന്നതിന് സ്വേച്ഛപോലെ ഇരിക്കുന്നവന്റെ സുഖം കിട്ടുകയില്ലെന്നു പറയുന്നു.
അന്യായക്കാരൻ

ക്രിമിനൽ നടപടിനിയമം 2-ആം വകുപ്പ്-ഡി-ഉപവകുപ്പനുസരിച്ച് ഒരു മജിസ്ട്രേട്ടിന്റെ മുന്നിൽ വാങ്മൂലമായോ രേഖാമൂലമായോ, ഒരു കുറ്റം നടന്നതായി ആരോപണം ഉന്നയിക്കുന്ന ആളാണ് **അന്യായക്കാരൻ**. കുറ്റം ചെയ്തത് അറിയപ്പെടുന്നതോ അറിയപ്പെടാത്തതോ ആയ ആരെങ്കിലും ആയിരിക്കാം. ക്രിമിനൽ നിയമമനുസരിച്ച് വേണ്ട നടപടികൾ എടുക്കുന്നതിനായി ഉന്നയിക്കുന്ന ആരോപണത്തിനാണ് അന്യായമെന്നു പറയുന്നത്. അന്യായം എഴുതിയാണ് ബോധിപ്പിക്കുന്നതെങ്കിൽ അന്യായക്കാരൻ അതിൽ ഒപ്പു വച്ചിരിക്കണം. ഒരു കുറ്റകൃത്യത്തെ സംബന്ധിച്ച് അറിയാനിടയാകുന്ന ഏതൊരാൾക്കും അന്യായം ബോധിപ്പിക്കാവുന്നതാണ്. അന്യായത്തിനു നിദാനമായ കൃത്യം കുറ്റകരമായിട്ടുള്ളതാണെന്ന് വ്യക്തമാക്കേണ്ടതാണ്. ആരോപിച്ചിട്ടുള്ള കുറ്റങ്ങളുടെ പിന്നിലുള്ള എല്ലാ വസ്തുതകളും അന്യായത്തിൽ സവിസ്തരം പ്രതിപാദിക്കണമെന്നില്ലെങ്കിലും കുറ്റങ്ങൾക്ക് ആശ്രയമായ വസ്തുതകളുടെ ചുരുക്കമെങ്കിലും വ്യക്തമാക്കിയിരിക്കണം. അന്യായത്തിൽ പ്രതികളുടെ സൂക്ഷ്മമായ പേരും മറ്റും വിശദീകരിച്ചിട്ടില്ലെങ്കിലും പിന്നാലേ ലഭിക്കുന്ന തെളിവുകളുടെ അടിസ്ഥാനത്തിൽ പ്രതികളെ ചേർത്ത് നടപടികൾ എടുക്കുന്നതിന് മജിസ്ട്രേട്ടിനധികാരമുണ്ട്. ശിക്ഷാനിയമത്തിലെ പ്രസക്ത വകുപ്പുകൾ അന്യായത്തിൽ ഉദ്ധരിക്കണമെന്നില്ല. പ്രഥമദൃഷ്ട്യാ ഏതെങ്കിലും കുറ്റങ്ങൾ ചെയ്തിട്ടുണ്ടെന്നും അവ ഏതെല്ലാം വകുപ്പുകൾ അനുസരിച്ച് ശിക്ഷാർഹമാണെന്നും തീരുമാനിക്കുവാൻ മജിസ്ട്രേട്ടിനധികാരമുണ്ട്.

ക്രിമിനൽ നടപടിനിയമമനുസരിച്ച് വേണ്ട നടപടികൾ സ്വീകരിക്കുന്നതിനുള്ള അപേക്ഷകൂടി ഉൾക്കൊള്ളുന്ന പരാതി മാത്രമേ അന്യായമായി പരിഗണിക്കപ്പെടുകയുള്ളൂ. അന്യായത്തിൽ പറയുന്ന വസ്തുതകൾ വെറും കുറ്റാരോപണങ്ങൾ മാത്രമാകയാൽ അവയ്ക്ക് സത്യവാങ്മൂലത്തിന്റെ പരിശുദ്ധിയില്ല. ക്രിമിനൽനടപടിനിയമത്തിലെ 200-ആം വകുപ്പനുസരിച്ച് അന്യായത്തിൽ പറയുന്ന കുറ്റകൃത്യം തിരിച്ചറിയുന്നതിനുമുൻപ് മജിസ്ട്രേട്ട് അന്യായക്കാരനെ സത്യം ചെയ്യിച്ച് വിചാരണ നടത്തേണ്ടതാണ്.

## അവലംബം


വർഗ്ഗം:നീതിന്യായം
ഭഗദത്തൻ

പ്രാഗ്ജ്യോതിഷത്തിലെ രാജാവായ നരകാസുരന്റെ പുത്രനാണ് **ഭഗദത്തൻ**. നരകാസുരനെ വധിച്ചത് ഭഗവാൻ ശ്രീകൃഷ്ണനായിരുന്നു. ഭഗദത്തനെ കുരുക്ഷേത്രയുദ്ധത്തിൽ അർജ്ജുനനാണ് വധിച്ചത്. ഭഗദത്തൻ ആനപ്പുറത്തേറിയാണ് പാണ്ഡവരോട് യുദ്ധം ചെയ്തത്. കുരുക്ഷേത്രയുദ്ധത്തിലെ ഭഗദത്തന്റെ ആനയെ മഹാഭാരതത്തിൽ വ്യാസൻ ഉപമിക്കുന്നത് അഷ്ടദിക്ഗജങ്ങളിലെ ഒരാനയായ **സുപ്രതികനോടാണ്**. 

മഹാഭാരതത്തിൽ ദ്രോണപർവ്വത്തിൽ ഭഗദത്തനെക്കുറിച്ച് വിവരിക്കുന്നുണ്ട്.  കുരുക്ഷേത്രയുദ്ധത്തിൽ പ്രാഗ്ജ്യോതിഷവും പങ്കെടുത്തിരുന്നു. അന്നത്തെ രാജാവായിരുന്ന ഭഗദത്തൻ കൗരവപക്ഷത്തു ചേർന്നാണ് യുദ്ധം ചെയ്തത്. വാർദ്ധക്യം ഉണ്ടായിരുന്നെങ്കിലും തന്റെ ആനപ്പുറത്തേറി പന്ത്രണ്ടു ദിവസം പാണ്ഡവരോടു യുദ്ധം ചെയ്തു നിരവധി സൈനികരെ കൊന്നൊടുക്കി. പന്ത്രണ്ടാം ദിവസത്തെ യുദ്ധത്തിൽ ഭഗദത്തൻ ഭീമസേനനോട് യുദ്ധം ചെയ്തു.  പ്രായാധിക്യത്താൽ കാഴ്ചശക്തി കുറവായിരുന്ന ഭഗദത്തൻ ഭീമനോട് അതിധീരമായിതന്നെ ഏറ്റുമുട്ടി. (യുദ്ധ സമയത്ത് ഭീമസേനനു 71 വയസ്സ് ഉണ്ടായിരുന്നു  അതിലും വളരെയേറെയായിരുന്നു ഭഗദത്തന്റെ പ്രായം). ഭഗദത്തന്റെ കൊലയാന ഒരവസരത്തിൽ ഭീമനെ എടുത്ത് മേല്പോട്ട് എറിഞ്ഞു; ഭീമൻ താഴേക്ക് പതിക്കുമ്പോൾ കൊമ്പിൽ കോർത്ത് കൊല്ലാനായി കൊമ്പുകൾ മുകളിലോട്ടാക്കി നിർത്തി. ആ സമയത്ത് അർജ്ജുനൻ അവിടെ എത്തുകയും തന്റെ ഒരു അമ്പിനാൽ ആനയുടെ ശിരസ്സും, മേല്പോട്ടാക്കി നിർത്തിയിരുന്ന വാലും, ഭഗദത്തന്റെ ശിരസ്സു മുറിച്ച് കടന്നുപോയി. രക്ഷപെട്ട ഭീമൻ വന്നുവീണത് ചത്തുവീണ ആനയുടെ മുകളിലാണ്.

## അവലംബങ്ങൾ

വർഗ്ഗം:മഹാഭാരതം
വർഗ്ഗം:മഹാഭാരതത്തിലെ കഥാപാത്രങ്ങൾ
കരൈവെട്ടി പക്ഷി സങ്കേതം

തമിഴ്നാട്ടിലെ അരിയലൂർ ജില്ലയിലാണ് **കരൈവെട്ടി പക്ഷി സങ്കേതം** . അരിയലുർ പട്ടണത്തിൽ നിന്നുള്ള അകലം 12  കിലോമീറ്റർ. 4.537 ചതുരശ്ര കിലോമീറ്റർ (1.752 ചതുരശ്ര മൈൽ) വിസ്തൃതിയുള്ള ഒരു സംരക്ഷിത പ്രദേശവും റാംസർ സൈറ്റുമായ ഈ പക്ഷി സങ്കേതത്തിൽ 90 ഇനം ജലപക്ഷികളെയും 100  ഇനം കരപക്ഷികളെയും രേഖപ്പെടുത്തിയിട്ടുണ്ട്.  തഞ്ചാവൂരിൽ നിന്ന് ഏകദേശം 25 കിലോമീറ്റർ (16 മൈൽ) അകലെയാണ് ഈ സങ്കേതം. പുല്ലമ്പാടി, കട്ടാലാൽ കനാൽ വഴി പോഷിപ്പിക്കപ്പെടുന്ന ഇവിടുത്തെ ശുദ്ധജല തടാകം എല്ലാ വർഷവും ആയിരക്കണക്കിന് പക്ഷികളെ ആകർഷിക്കുന്നു.  1999 ൽ തമിഴ്‌നാട് സർക്കാർ ഈ തടാകത്തെ ഒരു സങ്കേതമായി പ്രഖ്യാപിക്കുകയും 2024 ൽ ഇത് ഒരു റാംസർ സൈറ്റായി മാറുകയും ചെയ്തു. പ്രതിവർഷം ആകെ  50,000 പക്ഷികൾ ഇവിടെ  എത്താറുണ്ട്. 
പറക്കുന്ന കറിത്തലയൻ വാത്ത (Barheaded  goose), സ്പൂൺ ചുണ്ടൻ കൊറ്റി(Spoon billed stork )   വർണ കൊക്കുകൾ , പെലിക്കൻ  തുടങ്ങിയവ ആണ് പ്രധാന ജല പക്ഷികൾ. 

                                                                                                                                                                                                                                                                     
## അവലംബം


വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
വി. ശാന്താറാം

പ്രശസ്തനായ ഇന്ത്യൻ ചലച്ചിത്രസംവിധായകനും, നിർമ്മാതാവും, നടനുമായിരുന്നു **വി. ശാന്താറാം**  എന്ന പേരിൽ അറിയപ്പെട്ടിരുന്ന **ശാന്താറാം രാജാറാം വണകുദ്രേ** (മറാഠി: शांताराम वणकुद्रे or व्ही. शांताराम).

## ജീവിതരേഖ
ശാന്താറാം രാജാറാം വങ്കുന്ദ്രേ  1901- നവംബർ 18-ന് മഹാരാഷ്ട്രയിലുള്ള കോഹൽപൂരിൽ പ്രശസ്തമായ ഒരു ജൈന കുടുംബത്തിൽ ജനിച്ചു.  1921-ൽ സുരേഖാ ഹരൺ എന്ന നിശ്ശബ്ദ ചിത്രത്തിൽ നടനായി ചലച്ചിത്ര ജീവിതം ആരംഭിച്ചു. ചലച്ചിത്രം എന്ന മാദ്ധ്യമത്തിന്റെ ശക്തി തിരിച്ചറിഞ്ഞ് സാമൂഹിക പരിവർത്തനത്തിന് ഉപയോഗിച്ച ആദ്യ ചലച്ചിത്രപ്രവർത്തകരിൽ ഒരാളായിരുന്നു ശാന്താറാം.

1927-ൽ ആദ്യ ചിത്രം *നേതാജി പാൽക്കർ* സാംവിധാനം ചെയ്തു. പ്രഭാത് ഫിലിം കമ്പനി സ്ഥാപകരിൽ ഒരാളായിരുന്നു. 1942-ൽ പ്രഭാത് ഫിലിം കമ്പനിയിൽ നിന്ന് വിട്ട് ബോബെയിൽ രാജ്കമൽ കലാ മന്ദിർ രൂപവർക്കരിച്ചു. *ഡോക്റ്റർ കോട്ട്നിസ് കി അമർ കഹാനി* (1946), *അമർ ഭൂപാലി* (1951), *ജനക് ജനക് പായൽ ബജേ* (1955), *ദോ ആഖേൻ ബാരാ ഹാത്ത്* (1957), *നവരംഗ്* (1959), *ദുനിയാ നേ മാനേ* (1937), *പിൻജരാ* (1972) എന്നിവയാണ് ശ്രദ്ധേയമായ ചലച്ചിത്രങ്ങൾ.

1951-ൽ കാൻസ് അന്താരാഷ്ട്ര ചലച്ചിത്രമേളയിൽ ശാന്താറാം സംവിധാനം ചെയ്ത *ദി ഇമ്മോർട്ടൽ സോങ്ങ്* എന്ന ചിത്രം ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെട്ടു. 1958-ലെ ദാദാസാഹിബ് ഫാൽക്കേ പുരസ്ക്കാരത്തിന് അർഹമായി. 1992-ൽ മരണാനന്തരബഹുമതിയായി പത്മവിഭൂഷൺ നൽകി രാഷ്ട്രം അദ്ദേഹത്തെ ആദരിച്ചു.

ഇദ്ദേഹത്തിന്റെ ആത്മക്കഥ "ശാന്താറാം" എന്ന പേരിൽ ഹിന്ദിയിലും മറാത്തിയിലും പ്രസിദ്ധീകരിച്ചിട്ടുണ്ട്..

1990 ഒക്ടോബർ 30-ന് തന്റെ 89-ആം വയസ്സിൽ മുംബൈയിൽ വച്ച് അന്തരിച്ച ഇദ്ദേഹത്തിന്റെ പേരിൽ രൂപീകൃതമായ "വി. ശാന്താറാം പിക്ച്ചർ സയിന്റിഫിക്ക് റിസർച്ച് ആന്റ് കൾച്ചറൽ ഫൗഡേഷൻ' വർഷം തോറും ചലച്ചിത്രപ്രതിഭകൾക്ക് ശാന്താറാം പുരസ്ക്കാരം നൽകി വരുന്നു.

## പുരസ്ക്കാരങ്ങൾ
### വിജയിച്ചവ
* 1957: ഫിലിംഫെയർ അവാർഡ് - മികച്ച സംവിധയകൻ *ഝനക് ഝനക് പായൽ ബാജേ*
* 1958: ദേശീയ ചലച്ചിത്രപുരസ്കാരം - മികച്ച ചിത്രം - *ദോ ആങ്ഖേം ബാരഹ് ഹാഥ്*
* 1958: 8-മത് ബെർലിൻ അന്താരാഷ്ട്ര ചലച്ചിത്രമേള - SIGNIS|OCIC Award -*ദോ ആങ്ഖേം ബാരഹ് ഹാഥ്* 
* 1958: 8-മത് ബെർലിൻ അന്താരാഷ്ട്ര ചലച്ചിത്രമേള - സിൽവർ ബെയർ (Special Prize): *ദോ ആങ്ഖേം ബാരഹ് ഹാഥ്* 
* 1985: ദാദാസാഹിബ് ഫാൽക്കേ പുരസ്ക്കാരം
* 1992: പത്മവിഭൂഷൺ

### നാമനിർദ്ദേശം ലഭിച്ചവ
* 1951 കാൻസ് അന്താരാഷ്ട ചലച്ചിത്ര മേള,
** ഗോൾഡൻ പാം - *ദ ഇമ്മോർട്ടൽ സോങ്* (*അമർ ഭൂപാലി*) 
*1959 ഗോൾഡൻ ഗ്ലോബ്
**സാമുവൽ ഗോൾഡ്‌വിൻ പുരസ്കാരം - *ദോ ആങ്ഖേം ബാരഹ് ഹാഥ്* 

## ജീവചരിത്രങ്ങൾ
*Shantaram, Kiran & Narwekar, Sanjit; *V Shantaram: The Legacy of the Royal Lotus*, 2003, Rupa & Co., ISBN 8129102188.
*Banerjee, Shampa; *Profiles, five film-makers from India: V. Shantaram, Raj Kapoor, Mrinal Sen, Guru Dutt, Ritwik Ghatak* Directorate of Film Festivals, National Film Development Corp, 1985. ISBN 8120100077.

## അവലംബം

* 'Well ahead of his times', Article on V.Shantaram in ''The Hindu'' dated 30 November 2001 

## പുറമേനിന്നുള്ള കണ്ണികൾ
*

വർഗ്ഗം:1901-ൽ ജനിച്ചവർ
വർഗ്ഗം:1990-ൽ മരിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:ഒക്ടോബർ 30-ന് മരിച്ചവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:മറാത്തി ചലച്ചിത്രസംവിധായകർ
ഡിങ്കോ

ഓസ്ട്രേലിയയിൽ മാത്രം കണ്ടു വരുന്ന ഒരു കാട്ടുനായ ആണ് **ഡിങ്കോ**. ആയിരകണക്കിന് വർഷങ്ങൾക്കു മുൻപ് ഏഷ്യയിൽ നിന്നു വന്നതാന്നു ഇവയന്നു കരുതുന്നു . ഇവ മറ്റു നായകളിൽ നിന്നും വളരെ വ്യത്യസ്തമാണ് ഇവയുടെ ജെനുസ് തന്നെ വേറെയാണ്. ഓസ്ട്രേലിയയുടെ ആവാസ വ്യവസ്ഥയിൽ വളരെ പ്രധാനമായ ഒരു പങ്കാണ് ഡിങ്കോ വഹികുനത് ,

## അവലംബം

വർഗ്ഗം:നായ ജനുസ്സുകൾ
ജഗ്‌മോഹൻ മുന്ദ്ര

ഇന്ത്യൻ ചലച്ചിത്രസംവിധായകനും, നടനും, തിരക്കഥാകൃത്തും, നിർമ്മാതാവുമായിരുന്നു ** ജഗ്‌മോഹൻ മുന്ദ്ര**(29 ഒക്ടോബർ 1948 – 4 സെപ്റ്റബർ 2011). ജഗ് മുന്ദ്ര എന്ന പേരിലും അറിയപ്പെടുന്നു.

## ജീവിതരേഖ
1948-ൽ നാഗ്പൂരിൽ ജനനം. മുംബൈ ഐ.ഐ.ടിയി പഠനത്തിനു ശേഷം ഇലക്‌ട്രിക്കൽ എൻജിനീയറിംഗ്‌ ഉപരിപഠനത്തിനായി അമേരിക്കയിലേക്ക് പോയി. ആദ്യ സെമസ്റ്ററിനു ശേഷം മാർക്കറ്റിങ്ങ് വിഭാഗത്തിലേക്ക് മാറി. 1982-ൽ ആദ്യ ചിത്രം സുരാഗ് പുറത്തിറങ്ങി. ബലാത്‌സംഗത്തിന് ഇരയായ സ്തീയുടെ കഥ പറയുന്ന ബാവൻഡാർ 2000-ൽ പുറത്തിറങ്ങി. 2006 പുറത്തിറങ്ങിയ പ്രൊവൊക്ക്ഡ്, 2007-ൽ പുറത്തുവന്ന ഷൂട്ട് അറ്റ് സൈറ്റ് എന്നിവയും ശ്രദ്ധേയ ചിത്രങ്ങളാണ്. മുപ്പതോളം ചിത്രങ്ങൽ സംവിധാനം ചെയ്തിട്ടുണ്ട്.

2011 സെപ്റ്റംബർ 4 ന് മുംബൈയിൽ വച്ച് ഹൃദയാഘാതത്തെത്തുടർന്ന് അന്തരിച്ചു.

## അവലംബം

## പുറമേനിന്നുള്ള കണ്ണികൾ
*

വർഗ്ഗം:ഇന്ത്യൻ ചലച്ചിത്ര കലാസംവിധായകർ
എസ്തപ്പാൻ

ജി. അരവിന്ദൻ തിരക്കഥയും സംവിധാനവും നിർവഹിച്ച് 1980-ൽ പുറത്തിറങ്ങിയ മലയാളചലച്ചിത്രമാണ് ***എസ്തപ്പാൻ***. ചിത്രത്തിന്റെ സഹ സംഗീതസംവിധാനം നിർവഹിച്ചിരിക്കുന്നതും, സന്നിവേശം നിർവഹിച്ചിരിക്കുന്നതും അരവിന്ദനാണ്. രാജൻ കാക്കനാടൻ, കൃഷ്ണപുരം ലീല, സുധർമ, ശോഭന സമർത്ത് എന്നിവർ മുഖ്യ കഥാപാത്രങ്ങലെ അവതരിപ്പിച്ചിരിക്കുന്നു. ചിത്രം മികച്ച സംവിധാനത്തിനും മികച്ച ഛായാഗ്രഹണത്തിനുമുളള ആ വർഷത്തെ സംസ്ഥാന ചലച്ചിത്ര പുരസ്ക്കാരങ്ങൾക്ക് അർഹമായി.

## അഭിനേതാക്കൾ
* രാജൻ കാക്കനാടൻ – എസ്തപ്പാൻ
* കൃഷ്ണപുരം ലീല
* സുധർമ
* ശോഭന സമർത്ത് 
* ഗോപാലകൃഷ്ണൻ
* ജെമിനി ഗണേശൻ
* ബാലകൃഷ്ണൻ നായർ
* എം.ആർ കൃഷ്ണൻ 
* ജോസ്
* ഫ്രാസിസ് ഡേവിഡ് 
* കാതറീൻ

## പുരസ്കാരങ്ങൾ
;1980 കേരളസംസ്ഥാന ചലച്ചിത്രപുരസ്കാരം 
*മികച്ച ഛായാഗ്രഹണം – ഷാജി എൻ. കരുൺ
*മികച്ച സംവിധായകൻ – ജി. അരവിന്ദൻ

## അവലംബം

* 
* 

## പുറത്തേക്കുള്ള കണ്ണികൾ
* 
* ''എസ്തപ്പാൻ''  – മലയാളസംഗീതം.ഇൻഫോ

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
പൂട്ട്

താക്കോൽ ,വിരലടയാളം, രഹസ്യവിവരം എന്നിവ തനിച്ചോ സമ്മിശ്രണമായോ ഉപയോഗിച്ച് തുറക്കാവുന്നതും പൂട്ടിയിടാൻ ഉപയോഗിക്കുന്നതുമായ ഇലക്ട്രോണികമോ യാന്ത്രികമോ ആയ ഒരു ഉപകരണമാണ് **പൂട്ട്**

ഇരുപതാം നൂറ്റാണ്ടിന്റെ ആദ്യത്തിൽ ഈജിപ്തിൽ നിന്നും 250 ബി.സിയിൽ ഉപയോഗിച്ചിരുന്നുവെന്ന് കരുതുന്ന മരം കൊണ്ടുണ്ടാക്കിയ പൂട്ടും താക്കോലും കണ്ടെത്തി

## അവലംബം


വർഗ്ഗം:ഉപകരണങ്ങൾ
ക്യാമറ ബഫ്

ക്രിസ്റ്റോഫ് കീസ്‌ലോവ്‌സ്കി സംവിധാനവും, രചനയും നിർവഹിച്ച് 1979-ൽ പുറത്തിറങ്ങിയ ഒരു പോളിഷ് ചലച്ചിത്രമാണ് ***ക്യാമറ ബഫ്*** (പോളിഷ്: Amator, meaning "amateur"). സാധാരണക്കാരനായ ഒരു ഫാകറ്ററി ജീവനക്കാരൻ ഹോബി എന്ന നിലയിൽ 8 എം.എം ക്യാമറ ഉപയോഗിച്ച് ആരംഭിക്കുന്ന അമച്ച്വർ ചലചിത്രനിർമ്മാണം പിന്നീട് അയാളുടെ ജീവിതത്തെ മാറ്റിമറിക്കുന്നതാമാണ് ചിത്രത്തിന്റെ ഇതിവൃത്തം. കമ്മ്യൂണിസ്റ്റ് പോളണ്ടിൽ നിലനിന്നിരുന്ന സെൻസർഷിപ്പ് സമ്പ്രദായത്തിനും വ്യക്തി സ്വാതന്ത്ര്യത്തിനുമേലുള്ള അടിച്ചമർത്തലുകൾക്കും എതിരായ പ്രതികരണമായു ചിത്രം വിലയിരുത്തപ്പെടുന്നു. 1980-ലെ ബെർലിൻ അന്താരാഷ്ട്ര ചലച്ചിത്രമേളയിൽ ചിത്രം ഇന്റർഫിലിം പുരസ്ക്കാരം നേടി. 1979-ലെ മോസ്ക്കോ അന്താരാഷ്ട്ര ചലച്ചിത്രമേളയിൽ ഗോൾഡൻ പ്രൈസ് പുരസ്ക്കാരത്തിനും FIPRESCI പുരസ്ക്കാരത്തിനും ചിത്രം അർഹമായി. 1979-ലെ പോളിഷ് ചലച്ചിത്രമേളയിൽ ഗോൽഡൻ ലയൻ പുരസ്ക്കാരവും ചിത്രം നേടുകയുണ്ടായി.

## കഥാപശ്ചാത്തലം
ഫാകറ്ററി ജീവനക്കാരനായ ഫിലിപ്പ്  ഒരു 8 എം..എം ക്യാമറ വാങ്ങുന്നു. പുതുതായി ജനിച്ച മകളുടെ ചിത്രങ്ങൾ എടുക്കുക എന്നതായിരുന്നു ഉദ്ദേശം. അയാളുടെ ക്യാമറയെക്കുറിച്ച് കേട്ടറിഞ്ഞ മേലുദ്യോഗസ്ഥൻ ജൂബിലി ആഘോഷങ്ങൾ അയാളോട് ചിത്രീകരിക്കുവാൻ ആവശ്യപ്പെടുന്നു. ക്രമേണ ഫിലിപ്പ് ചലച്ചിത്ര നിർമ്മാണത്തിൽ അതീവ താൽപര്യമെടുക്കുകയും എഡിറ്റിങ്ങ് ഉൾപ്പെടെയുള്ള പുതിയ ചലച്ചിത്ര വിഷയങ്ങൾ പഠിക്കുവാൻ ആരംഭിക്കുകയും ചെയ്യുന്നു. അതിനിടയിൽ അയാൾ നിർമ്മിച്ച  ചിത്രം ഒരു ചലച്ചിത്രമേളയിൽ പങ്കെടുക്കുകയും പുരസ്ക്കാരം നേടുകയും ചെയ്യുന്നു. ഭാര്യ ഇർക്കയ്ക്ക് അയാളുടെ പുതിയ വിനോദം ഒട്ടും ഇഷ്ടപ്പെടുന്നുമില്ല. അതിനിടയിൽ ഫാക്റ്ററിയിലെ കുള്ളനായ ഒരു ജീവനക്കാരനെ മുഖ്യ കഥാപാത്രമാക്കി ഫിലിപ്പ് എടുത്ത ഡോക്യുമെന്ററി ചിത്രം ടെലിവിഷനിൽ പ്രദർശിപ്പിക്കപ്പെടുന്നു. ചിത്രങ്ങളെടുക്കുവാൻ 16 എം.എം ക്യാമറയും അയാൾക്ക് ലഭിക്കുന്നുണ്ട്. മേലുദ്ദ്യോഗസ്ഥൻ പലപ്പോഴും അയാളുടെ പ്രവർത്തങ്ങൽക്ക് തടയിടുവാൻ ശ്രമിക്കുന്നു. അഭിപ്രായ വ്യത്യാസത്തെ തുടർന്ന് ഭാര്യയും അയാളെ വിട്ടുപിരിയുന്നു.     

## പുരസ്കാരങ്ങൾ
*1980 Berlin International Film Festival
**Interfilm Award - ക്രിസ്റ്റോഫ് കീസ്‌ലോവ്‌സ്കി 
1979 Moscow International Film Festival
**FIPRESCI Prize - ക്രിസ്റ്റോഫ് കീസ്‌ലോവ്‌സ്കി  	
**Golden Prize - ക്രിസ്റ്റോഫ് കീസ്‌ലോവ്‌സ്കി 
*1979 Polish Film Festival
**Best Actor - Jerzy Stuhr
**Golden Lion - ക്രിസ്റ്റോഫ് കീസ്‌ലോവ്‌സ്കി 

## ഇതും കൂടി കാണുക
*ക്രിസ്റ്റോഫ് കീസ്‌ലോവ്‌സ്കി
*എ ഷോട്ട് ഫിലിം എബൗട്ട് ലൗ
*എ ഷോട്ട് ഫിലിം എബൗട്ട് കില്ലിങ്ങ്

## References

## പുറമെ നിന്നുള്ള കണ്ണികൾ
* 
* 
* Film Reviews (rottentomatoes.com)
*Camera Buff - Senses of Cinema

വർഗ്ഗം: പോളിഷ് ചലച്ചിത്രങ്ങൾ
വർഗ്ഗം:ക്രിസ്റ്റോഫ് കീസ്‌ലോവ്‌സ്കി സംവിധാനം ചെയ്ത സിനിമകൾ‎
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
മങ്കാത്ത (തമിഴ് ചലച്ചിത്രം)

2011-ആഗസ്റ്റിൽ പ്രദർശനം ആരംഭിച്ച ഒരു തമിഴ് ചലച്ചിത്രമാണ് **മങ്കാത്ത**. (மங்காத்தா) അജിത്, അർജ്ജുൻ തുടങ്ങിയ പ്രധാനനടന്മാർ അഭിനയിച്ച ഈ ചിത്രം അജിത്തിന്റെ അൻപതാമത് ചിത്രം കൂടിയാണ്. സൺ പിക്ചേഴ്സിന്റെ ബാനറിൽ ദയാനിധി അഴഗിരി, വിവേക് രത്നവേൽ എന്നിവർ നിർമ്മിച്ച ഈ ചിത്രം കഥയും തിരക്കഥയും എഴുതി സംവിധാനം ചെയ്തിരിക്കുന്നത് വെങ്കട് പ്രഭുവാണ്.  യുവൻ ശങ്കർ രാജയാണ് സംഗീത സംവിധായകൻ. ഛായാഗ്രഹണം ശക്തി ശരവണനും ചിത്രസംയോജനം നിർവ്വഹിച്ചിരിക്കുന്നത്  കെ.എൽ. പ്രവീൺ, എൻ.ബി. ശ്രീകാന്ത് എന്നിവർ ചേർന്നുമാണ്.  അജിത് അർജ്ജുൻ എന്നിവരെക്കൂടാതെ തൃഷ കൃഷ്ണൻ, ലക്ഷ്മി റായ്, അഞ്ജലി, ആൻഡ്രിയ, വൈഭവ് റെഡ്ഡി, പ്രേംജി അമരൻ, അരവിന്ദ് എന്നിവരും അഭിനയിച്ചിരിക്കുന്നു.

## അവലംബം


വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
താക്കോൽ

പൂട്ടുകൾ തുറക്കാനുപയോഗിക്കുന്ന ഉപകരണമാണ് **താക്കോൽ**. സാധാരണ താക്കോലുകൾക്ക് ഒരു നീണ്ട ഭാഗവും ഒരു പിടിയും ഉണ്ടായിരിക്കും. പിടിയിൽ ഒരു തുളയുണ്ടാക്കി ഒരു വളയത്തിൽ തൂക്കിയിട്ടാണ് താക്കോലുകൾ സൂക്ഷിക്കുന്നത്. ഇത്തരത്തിൽ താക്കോൽ സൂക്ഷിക്കാനായി ഉണ്ടാക്കുന്ന വളയമാണ് താക്കോൽവളയങ്ങൾ. നീണ്ട ഭാഗത്ത് പൂട്ടിനനുസരണമായി കൊത്തിയുണ്ടാക്കിയ വെട്ടുകൾ കാണാം. പൂട്ടിന്റെ തുളയുള്ള ഭാഗത്ത് നീണ്ടഭാഗം ഉള്ളിൽ കടത്തി തിരിച്ചാണ് പൂട്ടുകൾ തുറക്കുന്നത്. പൂട്ടിന്റെ യഥാർത്ഥ താക്കോലല്ലെങ്കിൽ താക്കോൽ തിരിയുകയില്ല. 
താക്കോലുകൾ ആധുനിക മനുഷ്യന്റെ നിത്യജീവിതത്തിന്റെ ഭാഗമായിക്കഴിഞ്ഞു. ഒരു കൂട്ടം താക്കോലുകൾ കൈകാര്യം ചെയ്യുക എന്നത് നിത്യജീവിതത്തിൽ എല്ലാമനുഷ്യരും ചെയ്യുന്ന പ്രവർത്തിയാണ്.

വർഗ്ഗം:ഉപകരണങ്ങൾ
പുന്നമട കായൽ

ആലപ്പുഴയ്ക്കടുത്ത് സ്ഥിതിചെയ്യുന്ന വേമ്പനാട് കായലിന്റെ ഒരു ഭാഗമാണു് **പുന്നമട കായൽ**. ആലപ്പുഴയിൽ നിന്നും ചങ്ങനാശ്ശേരിക്കും കോട്ടയത്തേക്കും പോകുന്ന ജലപാത ഇതിലുടെ കടന്നുപോകുന്നു പ്രസിദ്ധമായ നെഹ്‌റു ട്രോഫി വള്ളംകളി നടക്കുന്നതു് ഇവിടെയാണു്. വിദേശികളടക്കം ധാരാളംപേരെ ആകർഷിക്കുന്ന ഒരു വിനോദസഞ്ചാര കേന്ദ്രം കൂടിയാണിതു്. 

പുന്നമടക്കായലിനാൽ ചുറ്റപ്പെട്ട മൂന്ന് പ്രധാന ദ്വീപുകളാണുള്ളത്. പാതിരാമണൽ, പെരുമ്പളം, പള്ളിപ്പുറം എന്നിവയാണവ

## അവലംബങ്ങൾ


വർഗ്ഗം:കേരളത്തിലെ കായലുകൾ
തലാസ് ചുഴലിക്കാറ്റ് (2011)

2011ലെ  പസിഫിക് ചുഴലിക്കാറ്റു സീസണിൽ ഉണ്ടായി ജപ്പാനിൽ ആഞ്ഞുവീശുന്ന ശക്തമായ ചുഴലിക്കാറ്റാണ്  **തലാസ് ചുഴലിക്കാറ്റ് 2011 ** (Typhoon Talas  - അന്തർദേശീയ നാമം:  **1112**, സംയുക്ത ചുഴലിക്കാറ്റ് മുന്നറിയിപ്പ് കേന്ദ്ര നാമം: **15W**). 2011  ഓഗസ്റ്റ്‌ 22 നു ഗുആമിന് സമീപത്തു നിന്നുമായിരുന്നു കാറ്റിന്റെ തുടക്കം.

## ഇപ്പോഴത്തെ സ്ഥിതി
സെപ്റ്റംബർ  5, UTC-0345 ൽ ലഭിച്ച വിവരങ്ങൾ അനുസരിച്ച്,  60  കി. മി. വേഗതയിൽ, ജപ്പാന് സമീപം 30 നാവിക മൈലുകൾക്കടുത്തു തലാസ് ചുഴലിക്കാറ്റ് എത്തിയിരിക്കുകയാണ്. വടക്കോട്ട്‌   നീങ്ങി പോകുന്നതായിട്ടാണ് റിപ്പോർട്ടുകൾ.

വർഗ്ഗം:2011
വർഗ്ഗം:ജപ്പാനിലടിച്ച ചുഴലിക്കാറ്റുകൾ‎
കാൾ കൌട്സ്കി

**കാൾ ജോഹൻ കൌട്സ്കി** (1854 ഒക്ടോബർ 16 – 1938 ഒക്ടോബർ 17 ) ഒരു ചെക്ക് - ജർമ്മൻ തത്ത്വചിന്തകനും പത്രപ്രവർത്തകനും മാർക്സിസ്റ്റ് സൈദ്ധാന്തികനുമായിരുന്നു. മാർക്സിസത്തിന്റെ പോപ്പ് എന്ന് ചിലരാൽ വിശേഷിപ്പിക്കപ്പെട്ട കൌട്സ്കി, എംഗത്സിനുശേഷം പരമ്പരാഗത മാർക്സിസത്തിന്റെ ആധികാരിക വ്യക്താവായി ഒന്നാം ലോക മഹായുദ്ധകാലം വരെ അറിയപ്പെട്ടു. യുദ്ധസമയത്ത് ലെനിനോടും ട്രോട്സ്കിയോടും വിയോജിച്ചുകൊണ്ട്, സോവിയറ്റ് മാതൃകയെയും പോൾഷഷെവിക് വിപ്ലവത്തെയും അതിനിശിതമായി വിമർശിച്ചതിനെ തുടർന്ന് അദ്ദേഹം ഔദ്യോഗിക മാർക്സിസ്റ്റ് ധാരയ്ക്ക് അനഭിമതനായിത്തീർന്നു.

ജൂതവംശജനായ കൌട്സ്കി പ്രാഗിൽ ഒരു മദ്ധ്യവർഗ്ഗ - കലാകുടുംബത്തിലാണ് ജനിച്ചത്. വിയന്ന യൂണിവേഴ്സിറ്റിയിൽ നിന്നും ചരിത്രം, തത്ത്വചിന്ത, സാമ്പത്തികശാസ്ത്രം എന്നീവിഷയങ്ങളിൽ പഠനം പൂർത്തിയാക്കി. അദ്ദേഹത്തിന്റെ രണ്ടാം ഭാര്യ ലൂയിസ് റോൻസ്പെർജർ (Luise Ronsperger) റോസാ ലക്സംബർഗ്ഗിന്റെ സുഹൃത്തും സഹപ്രവർത്തകയും ആയിരുന്നു.

ആസ്ട്രിയയിലേയും ജർമ്മനിയിലേയും സോഷ്യൽ ഡെമോക്രാറ്റിക് പാർട്ടികളുടെ വളർച്ചയിൽ വലിയസംഭാവനകൾ നൽകുവാൻ കൌട്സ്കി പ്രസിദ്ധീകരിച്ചിരുന്ന ദി ന്യൂ ടൈംസ് (Die Neue Zeit) എന്ന പ്രസിദ്ധീകരണത്തിന് കഴിഞ്ഞു. "മാർക്സിന്റെ സാമ്പത്തിക സിദ്ധാന്തം" എന്ന അദ്ദേഹത്തിന്റെ ഗ്രന്ഥം ആ വിഷയത്തിൽ ആധികാരിക ഗ്രന്ഥമായി കണക്കാക്കുന്നു. ബോൾഷെവിക് വിപ്ലവത്തെ വിമർശിച്ചതിനെ തുടർന്ന് ലെനിൻ കൌട്സ്കിയെ വഞ്ചകനായ കൌട്സ്കി എന്ന് വിശേഷിപ്പിക്കുകയുണ്ടായി.

## അവലംബം


വർഗ്ഗം:ജർമ്മൻ തത്ത്വചിന്തകർ
വർഗ്ഗം:ചെക്ക്‌ റിപ്പബ്ലിക്ക്‌ തത്ത്വചിന്തകർ
വർഗ്ഗം:മാർക്സിസ്റ്റ് സൈദ്ധാന്തികർ
പട്ടായ

തായ്‌ലന്റിലെ ഒരു നഗരമാണ് **പട്ടായ** **Pattaya** (, . തായ്‌ലന്റിന്റെ തലസ്ഥാനമായ ബാങ്കോക്കിൽ നിന്ന് 150 കിലോമീറ്റർ തെക്ക് പടിഞ്ഞാറായാണ് പട്ടായ സ്ഥിതി ചെയ്യുന്നത്. തായ്‌ലന്റിലെ ഒരു വിനോദസഞ്ചാര കേന്ദ്രവുമാണ് പട്ടായ. ഇവിടുത്തെ ബീച്ചുകൾ 15 കിലോമീറ്ററോളം നീണ്ടുകിടക്കുന്നവയാണ്. മത്സ്യത്തൊഴിലാളി ഗ്രാമങ്ങളും കൃഷിയിടങ്ങളും ഇവിടെ ധാരാളമുണ്ട്. എങ്കിലും പട്ടായ ഒരു വ്യവസായകേന്ദ്രവുമാണ്.

വിയറ്റ്‌നാം യുദ്ധവേളയിൽ ഇവിടം അമേരിക്കൻ സൈനികരുടെ വിശ്രമ വിനോദ കേന്ദ്രമായിരുന്നു. 

## അവലംബം

## പുറത്തേക്കുള്ള കണ്ണികൾ

* Pattaya Official Website 
* Pattaya City Hall  (Thai only)
* 
* Thailand's Sin City Reaches for Respectability - slideshow by *[[The New York Times]]*

വർഗ്ഗം:തായ്‌ലാന്റിലെ നഗരങ്ങൾ
കാനറ

കർണ്ണാട സംസ്ഥാനത്ത് അറബിക്കടലിനും സഹ്യാദ്രിനിരക്കും ഇടയിലുള്ള പ്രദേശം. കന്നട എന്ന പദത്തെ  **കാനറ** എന്നാണ് പോർച്ചുഗീസുകാർ ഉപയോഗിച്ചിരുന്നത്. ഭരണസൗകര്യത്തിനായി 1864 ൽ വടക്കൻ കാനറയെന്നും തെക്കൻ കാനറയെന്നും രണ്ട് ജില്ലകളായി വിഭജിച്ചു.

ഭിന്ന ഭാഷകളുടെയും, സംസ്കാരങ്ങളുടേയും സംഗമഭൂമിയാണു് കാനറ. മംഗലാപുരം ആണു് ഇവിടുത്തെ പ്രധാനപട്ടണം. മഴ നന്നായി ലഭിക്കുന്ന ഔരു പ്രദേശമാണു് കാനറ.

## അവലംബം

വർഗ്ഗം:കർണാടക
കത്തുപാട്ട്

മാപ്പിളപ്പാട്ടിൽ ഒരിനമാണ് **കത്തു പാട്ട്**. മാപ്പിളപ്പാട്ടിന് ജനഹൃദയങ്ങളിൽ സ്വാധീനം നേടിക്കൊടുക്കുന്നതിൽ കത്തു പാട്ടുകൾക്ക് സുപ്രധാനമായ പങ്കാണുണ്ടായിരുന്നത്. നിത്യജീവിത സ്പർശിയായ അനുഭവവും കത്തു പാട്ടു കൾക്കുണ്ട്. പുലിക്കോട്ടിൽ ഹൈദർ, മഹാകവി മോയിൻ കുട്ടി വൈദ്യർ, ചാക്കീരി മൊയ്തീൻ കുട്ടി, നെച്ചിമണ്ണിൽ കുഞ്ഞിക്കമ്മു മാസ്റ്റർ, ഒറ്റയിൽ ഹസ്സൻ കുട്ടി ഹാജി, ലാ ഹാജി, കമ്മുട്ടി മരിക്കാർ,കുഞ്ഞിസീതി കോയ തങ്ങൾ, ചിന്ന അവറാൻ, തോട്ടപ്പാളി കുഞ്ഞലവി മാസ്റ്റർ, മമ്പാട് ഉണ്ണിപ്പ, പി.ടി ബീരാൻകുട്ടി മൗലവി, എസ്.എ ജമീൽ മുതലായവരെല്ലാം കത്ത് പാട്ട് രംഗത്ത് പ്രശസ്തരായവരാണ്. പുലിക്കോട്ടിൽ ഹൈദർ മമ്പാട് അധികാരിക്കയച്ച കത്ത്, കോയക്കുട്ടി ഹാജിക്കയച്ച കത്ത്, അയമുമൊല്ലാക്കക്കയച്ച മറുപടി, ലാ ഹാജിക്കയച്ച മറുപടി, പി.ടി ബീരാൻ കുട്ടി മൗലവിക്കയച്ച കത്ത് പാട്ട്, ബീടരുടെ കത്ത്, തോട്ടാപ്പാളിക്കയച്ച കത്തുകൾ, കുഞ്ഞിപ്പൂവിക്കയച്ച കത്ത്, കുഞ്ഞിമോൾക്കയച്ച കത്ത് എന്നിവ പ്രസിദ്ധ രചനകളാണ്. കത്ത് പാട്ടിൽ പ്രേമവും അനുഭവങ്ങളും യാത്രവിവരണവും സാമൂഹിക-മത വിഷയങ്ങളുമെല്ലാം ഉണ്ടായിരുന്നു. മലയാളത്തിൽ പ്രസിദ്ധമായ എത്രയും ബഹുമാനപ്പെട്ട എന്റെ പ്രിയ ഭർത്താവ് വായിക്കുവാൻ സ്വന്തം ഭാര്യ എന്ന കത്ത് പാട്ട് എസ്. എ ജമീലിന്റെ സംഭാവനയാണ്.
## ചിലകത്തുപാട്ടുകൾ
സയ്യിദ് അബ്ദുൽജമീൽ എന്ന എസ്.എ. ജമീൽന്റെ കത്തുപാട്ട് വളരെ പ്രസിദ്ധമാണ് .കിഴക്കൻ ഏറനാട്ടിലെ മാപ്പിളപെണ്ണ് ഗൾഫിലുള്ള ഭർത്താവിനയക്കുന്ന കത്തുപോലെ എഴുതിയ ഗാനമായിരുന്നു അത്. പിന്നീട് വടക്കേ മലബാറിലെയും ഗൾഫ് പ്രവാസികളുടെയും ഇടയിൽ പ്രചുരപ്രചാരം സിദ്ധിച്ച ഗാനമായി മാറി ഇത്. 
1977 കളിലാണ്‌ ജമീലിന്റെ പ്രശസ്തമായ കത്തുപാട്ട് പിറക്കുന്നത്. വ്യവസായിയും നാട്ടുകാരനും ഇപ്പോൾ എം.പിയുമായ പി. വി. അബ്ദുൾ വഹാബിനൊപ്പം അബുദാബിയിലേക്ക് ഗാനമേള അവതരിപ്പിക്കാൻ പോയപ്പോൾ രചിച്ച ഗാനമാണ് ഇത്. 
അതിലെ ഏതാനും വരികൾ ഇങ്ങനെയാണ്‌.

ഈ കത്തുപാട്ടിനുള്ള മറുപടി എഴുതിയതും ജമീൽ തന്നെ. അതും പ്രശസ്തമാണ്‌. അതിലെ രണ്ടുവരി ഇങ്ങനെ

## ഇതും കാണുക
എസ്.എ. ജമീൽ

## അവലംബം

വർഗ്ഗം:കേരളത്തിലെ തനതു കലകൾ
എൽ ഹോസ്പിറ്റൽ നിയമം

കലനത്തിൽ, നിശ്ചയിക്കപ്പെടാത്ത തരത്തിലുള്ള പരിധിയിലുള്ള സമവാക്യങ്ങളുടെ അവകലനം കാണാൻ ഉപയോഗിക്കുന്ന നിയമമാണ് **എൽ ഹോസ്പിറ്റൽ നിയമം** (L'Hôpital's rule) അഥവ ബെർണോളിയൻ നിയമം(Bernoulli's rule)

ലഘുവായ രീതിയിൽ  f, g  എന്നിവയിലുള്ള സമവാക്യമായി എൽ ഹോസ്പിറ്റൽ നിയമത്തെ അവതരിപ്പിച്ചാൽ

**If** &nbsp; \lim_{x \to c}f(x)=\lim_{x \to c}g(x)=0 
or \pm\infty  &nbsp; **and** &nbsp; \lim_{x\to c}f'(x)/g'(x) &nbsp; exists,

**then** &nbsp; \lim_{x\to c}\frac{f(x)}{g(x)} = \lim_{x\to c}\frac{f'(x)}{g'(x)}.

## സാമാന്യരൂപം
:\lim_{x\to c}{f(x)} = \lim_{x\to c}g(x) = 0

or

:\lim_{x\to c}{f(x)} = \pm\lim_{x\to c}{g(x)} = \pm\infty.

And suppose that

:\lim_{x\to c}{\frac{f'(x)}{g'(x)}} = L.

Then

:\lim_{x\to c}{\frac{f(x)}{g(x)}}=L.

വർഗ്ഗം:കലനനിയമങ്ങൾ
ഫ്രെഡ്ഡി മെർക്കുറി

ഒരു ബ്രിട്ടീഷ് സംഗീതജ്ഞനും, ഗായകനും, ഗാന രചയിതാവുമായിരുന്നു **ഫ്രെഡി മെർക്കുറി** (ജനനം **ഫാറൂഖ് ബുൾസാര** (Gujarati: ફારોખ બલ્સારા‌), 5 സെപ്റ്റംബർ 1946 – 24 നവംബർ1991) . ക്യൂൻ എന്ന റോക്ക് ഗായകസംഘത്തിലെ പ്രധാന ഗായകനായിരുന്ന ഫ്രെഡി എക്കാലത്തെയും മികച്ച ഗായകരിൽ ഒരാളായിട്ടാണ് അറിയപെടുന്നത്. 

ഇന്നത്തെ ടാൻസാനിയയിൽ പെടുന്ന കിഴക്കേ ആഫ്രിക്കയിലെ സാൽസിബറിലാണു് ഫ്രെഡി മെർക്കുറി ജനിച്ചതു്. കൌമാരപ്രായം വരെ ജീവിച്ചതു് ഇന്ത്യയിലാണു്. ബ്രിട്ടനിലെ ഏഷ്യൻ വംശജനായ ആദ്യത്തെ റോൿ സംഗീതജ്ഞനായും അദ്ദേഹം അറിയപ്പെടുന്നു.

ക്യൂനിലെ  അംഗം എന്ന നിലയിൽ ഫ്രഡി 2001 ഫെയിം റോക്ക് ആൻഡ് റോൾ ഹോൾ ഓഫ് ഫെയിം, സോങ്ങ് റൈറ്റേഴ്സ് ഹാൾ ഓഫ് ഫെയിം , യുകെ മ്യൂസിക് ഹാൾ ഓഫ് ഫെയിം എന്നിവയിൽ ചേർക്കപ്പെട്ടിട്ടുണ്ട്, അതുപോലെ 2002-ൽ  ഹോളിവുഡ് വോക് ഓഫ് ഫെയിം ൽ നക്ഷത്ര ലഭിച്ചിട്ടുണ്ട്. 2002-ൽ ബി.ബി.സിയുടെ നടത്തിയ 100 മഹാൻമാരായ ബ്രിട്ടീഷുകാർക്കുള്ള സർവ്വേയിൽ  58 മത്  ഫ്രഡി ആയിരുന്നു. 

2013 ൽ കേരളത്തിൽ കണ്ടുപിടിച്ച മെർക്കുറി എന്ന ജനുസ്സിൽ പെട്ട തവളയ്ക്ക് ആ നാമം ലഭിച്ചത്  ഫ്രെഡി മെർക്കുറി യോടുള്ള ആദരമായിട്ടായിരുന്നു.
## അവലംബം


വർഗ്ഗം:1946-ൽ ജനിച്ചവർ
വർഗ്ഗം: 1991-ൽ മരിച്ചവർ
വർഗ്ഗം:സെപ്റ്റംബർ 5-ന് ജനിച്ചവർ
വർഗ്ഗം:നവംബർ 24-ന് മരിച്ചവർ

വർഗ്ഗം:ബ്രിട്ടീഷ് സംഗീതജ്ഞർ
വർഗ്ഗം:ഗുജറാത്തികൾ
നീലക്കാള

ഇന്ത്യയിലെ ഏറ്റവും വലിയ ആന്റിലോപ്പാണ് നീലക്കാള. കാഴ്ച്ചയിൽ കാളയെ പോലെ തോന്നിക്കുന്ന **നീലക്കാള** മാൻ വർഗ്ഗത്തിൽ പെട്ട ഒരു മൃഗമാണ്. ഇവയ്ക്ക് കാളയെക്കാൾ കുതിരയോടാണ് സാദൃശ്യം.

## രൂപവിവരണം
മങ്ങിയ ചാരനിറം കലർന്ന നീലയാണ് ഇതിന്റെ നിറം. പെൺ മൃഗങ്ങൾക്ക് ചെമ്പ്‌ നിറം. അഞ്ചടിയോളം ഉയരവും 240 കിലോയോളം ഭാരവും ഇവയ്ക്കുണ്ട്. തോൾ വരെയുള്ള പൊക്കം ഏകദേശം 130  - 150 സെ. മീറ്ററോളം വരും. പൂർണ വളർച്ച എത്തിയവയുടെ പൊക്കം ഒരു കുതിരയുടെ അത്രയും വരും. എന്നാൽ മുതുക് പിന്നിലേക്ക് താഴ്ന്ന് ഒന്ന് ചരിഞ്ഞതാണ്. പ്രായപൂർത്തിയായ ആണിന് പ്രത്യേക നീല നിറമാണ്. പെണ്ണിനും കിടാവിനും മണലിന്റെ തവിട്ടു നിറമായിരിക്കും.

## ആവാസം
വരണ്ട, ഇലപൊഴിയുന്ന സാവന്നകൾ, തുറസ്സായ കുറ്റിക്കാടുകൾ,കൃഷിസ്ഥലങ്ങൾ എന്നിവിടങ്ങളാണ് ഇവയുടെ ആവാസ കേന്ദ്രങ്ങൾ. ഇന്ത്യ, പാകിസ്താൻ, ദക്ഷിണ നേപാൾ എന്നിവിടങ്ങളിൽ ഇവയെ കാണപ്പെടുന്നു. ഹിമാലയത്തിന് തെക്ക് കർണാടകം വരെ ഇന്ത്യയിൽ എല്ലായിടവും (മരുഭൂമി, പശ്ചിമ ബംഗാൾ, വടക്കുകിഴക്കൻ പ്രദേശം എന്നിവിടങ്ങൾ ഒഴിച്ച്).

## സ്വഭാവം
ഇവ കാർഷിക വിളകൾ കൂട്ടത്തോടെ തിന്നു നശിപ്പിക്കാറുണ്ട്. എങ്കിലും പശുവിനോട് സാദൃശ്യം ഉള്ളതിനാൽ ഉത്തരേന്ത്യൻ ഗ്രാമവാസികൾ ഇതിനെ ഉപദ്രവിക്കാറില്ല. സാധാരണയായി ശബ്ദമുണ്ടാക്കാത്ത ഇവ ഭയപ്പെടുമ്പോൾ ഉറക്കെ മുരളുന്നു. നാട്ടിലിറങ്ങി കൃഷിയിടങ്ങൾ നശിപ്പിക്കുന്ന പ്രധാന വന്യജീവികളിൽ ഒന്നാണിത്. ഒരു സ്ഥലത്തു തന്നെ കാഷ്ഠിക്കുന്ന സ്വഭാവമുള്ളവയാണിവ. പരന്ന രൂപത്തിലുള്ള കാഷ്ഠം അങ്ങനെ കുന്നുകൂടിയിരിക്കും. ഇണചേരൽ കാലത്ത് പാമ്പ് പത്തി വിടർത്തുന്നതു പോലെ വാൽ ഉയർത്തി പിടിച്ചുകൊണ്ട് ആൺ പെണ്ണിനെ അനുഗമിക്കുന്നു കാണാം. 

## പരിപാലന സ്ഥിതി
വംശനാശ ഭീഷണി ഇവയ്ക്ക് കുറവാണ്. എങ്കിലും, വേട്ട, കന്നുകാലികൾ അമിതമായി മേച്ചിൽപ്പുറങ്ങൾ കയ്യടക്കുന്നത് തുടങ്ങിയ പ്രവർത്തികൾ ഇവയുടെ നിലനിൽപ്പിനു ഭീഷണി ഉയർത്തുന്നുണ്ട്‌.

## അവലംബം

## ബാഹ്യ കണ്ണികൾ

* The Mammals of Texas - Online Edition 
* Ultimate Ungulates Page
* Pictures of Nilgai 
* Nilgai in Haryana
ക്ലിയോം

ക്ലിയോമേസീ സസ്യകുടുംബത്തിലെ ഒരു ജനുസാണ് **ക്ലിയോം (Cleome)**. മുമ്പ് Capparaceae എന്ന കുടുംബത്തിലാണ് പെടുത്തിയിരുന്ന ഈ ജനുസിനെ പിന്നീടു നടന്ന ഡി.എൻ.എ പരിശോധനകളിൽ Cleomaceae കുടുംബത്തിലേക്കു മാറ്റുകയായിരുന്നു. 
## സ്പീഷീസ് ഗാലറി


File:Cleome chelidonii plant.jpg|*[[Cleome chelidonii]]*
File:Starr 061128-1587 Cleome gynandra.jpg|*[[Cleome gynandra]]*, cultivated as a vegetable
File:Tarenaya hassleriana o Cleome Hassleriana o Cleome Spinosa.jpg|*[[Cleome hassleriana]]* a common garden ornamental
File:Cleome monophylla W3 IMG_1882.jpg|*[[Cleome monophylla]]*
File:Cleome rutidosperma 05859.jpg|*[[Cleome rutidosperma]]*
File:Cleome spinosa 2012.jpg|*[[Cleome spinosa]]*
File:Cleome_viscosa_by_kadavoor.jpg|*[[Cleome viscosa]]*


## അവലംബം
അഷ്ടാംഗഹൃദയം സൂത്രസ്ഥാനം; വി എം കുട്ടികൃഷ്ണ മേനോൻ; സാംസ്കാരിക പ്രസിദ്ധീകരണ വകുപ്പ്; കേരള സർക്കാർ; ISBN 81-86365-06-0
വർഗ്ഗം:ഔഷധസസ്യങ്ങൾ
ക്ലാര സെത്കിൻ

**ക്ലാര സെത്കിൻ** (1857 ജൂലൈ 5 – 1933 ജൂൺ 20) വിപുലമായ സ്വാധീനശക്തിയുണ്ടായിരുന്ന ജർമ്മൻ സോഷ്യലിസ്റ്റ് നേതാവും സ്ത്രീവിമോചനപ്പോരാളിയുമായിരുന്നു. 1910 -ൽ ആദ്യ സാർവ്വദേശീയ വനിതാദിനം സംഘടിപ്പിക്കുന്നത് ക്ലാരസെത്കിന്റെ നേതൃത്വത്തിലായിരുന്നു. റോസാ ലക്സംബർഗ്ഗിന്റെ ദീർഘകാല സഹായിയായി സ്പാർട്ടാസിസ്റ്റ് പ്രസ്ഥാനവും ജർമ്മൻ കമ്മ്യൂണിസ്റ്റ് പാർട്ടിയും സംഘടിപ്പിക്കുന്നതിൽ മുഖ്യപങ്കുവഹിച്ചു.

ജർമ്മനിലെ സാക്സോണിയിലുള്ള വീഡേരോ (Wiederau)എന്ന കാർഷിക ഗ്രാമത്തിൽ, പ്രൊട്ടസ്റ്റന്റ് സഭാ പ്രവർത്തകനും സ്കൂൾ അധ്യാപകനുമായിരുന്ന ഗോഡ്ഫ്രൈഡ് എൽസനറിന്റെയും സമ്പന്നയായിരുന്ന ജോസഫൈൻ വിറ്റാലേ എൽസനേറിന്റേയും മകളായിട്ടാണ് ക്ലാര എൽസനേർ ജനിച്ചത്. അദ്ധ്യാപികയാവാൻ വേണ്ടി പഠിച്ച ക്ലാര പിന്നീട് ജർമ്മൻ വനിതാ പ്രസ്ഥാനവുമായും തൊഴിലാളി പ്രസ്ഥാനവുമായും അടുക്കുന്നതുവഴിയാണ് സോഷ്യലിസ്റ്റ് നേതാവായി ഉയർന്നത്. തന്റെ കാമുകനും ആദ്യകാല ജീവിത സഖാവുമായിരുന്ന റഷ്യൻ വിപ്ലവകാരി *ഒസിപ്പ് സെത്കിന്റെ* പേര് സ്വീകരിച്ചതിലൂടെയാണ് ക്ലാര എൽസനേർ ക്ലാര സെത്കിൻ ആയി മാറുന്നത്.

ജർമ്മൻ സോഷ്യൽ ഡെമോക്രാറ്റിക് പാർട്ടിയുടെ വനിതാ പത്രമായ ഇക്വാലിറ്റി (Die Gleichheit) യുടെ പത്രാധിപയായി അദ്ദേഹം സേവനമനുഷ്ഠിച്ചു. സ്ത്രീകളുടെ വോട്ടവകാശം, തുല്യതയ്ക്കുള്ള അവകാശം തുടങ്ങിയവയ്കായി സാർവ്വദേശീയ തലത്തിലുള്ള ഇടപെടലുകൾക്ക് നേതൃത്വം നൽകി. ലെനിന്റെ *സ്ത്രീ പ്രശ്നം* സംബന്ധിച്ച നിലപാടുകൾ രൂപപ്പെടുത്തുന്നതിൽ സജീവമായി ഇടപെട്ടു. ജർമ്മനിയിലെ പാർലമെന്റായ റെയ്ഷ്റ്റാഗിൽ ജർമ്മൻ കമ്മ്യൂണിസ്റ്റ് പാർട്ടിയെ പ്രതിനിധീകരിച്ചു. ഹിറ്റ്ലർ പാർട്ടിയെ നിരോധിച്ചതിനെ തുടർന്ന് സോവിയറ്റ് യൂണിയനിലേക്ക് പലായനം ചെയ്യുകയും 76 -ാമത്തെ വയസ്സിൽ അവിടെവെച്ച് അന്തരിക്കുകയും ചെയ്തു.
## അവലംബം


വർഗ്ഗം:ജർമ്മൻ രാഷ്ട്രീയപ്രവർത്തകർ
വർഗ്ഗം:ജൂലൈ 5-ന് ജനിച്ചവർ
വർഗ്ഗം:1857-ൽ ജനിച്ചവർ
വർഗ്ഗം:മാർക്സിസ്റ്റ് സൈദ്ധാന്തികർ
വർഗ്ഗം:ജൂൺ 20-ന് മരിച്ചവർ
വർഗ്ഗം:1933-ൽ മരിച്ചവർ
ഓപാബിനിയ

കാംബ്രിയൻ കാലത്ത് ജീവിച്ചിരുന്ന ഒരു കടൽ ജിവിയാന്നു **ഓപാബിനിയ**. ഇരുപതിൽ താഴെ പുർണ്ണ ഫോസ്സിൽ മാത്രമാണ് ഇപ്പോൾ കിട്ടിയിട്ടുള്ളത്. ഇവയ്ക്ക് അഞ്ചു കണ്ണുകൾ ഉണ്ടായിരുന്നു. ഇവ ആർത്രോപോഡകളുടെ പൂർവ്വികരാണ് എന്ന് പറയപ്പെടുന്നു. കടലിന്റെ അടിത്തട്ടിൽ ആയിരിക്കണം ഇവ ജീവിച്ചിരുന്നത് എന്ന് കരുതുന്നു. 

## ശരീര ഘടന
വളരെ വിചിത്രമായ ശരീരഘടനയായിരുന്നു ഇവയ്ക്ക്. തല മുതൽ വാൽ വരെ ഏകദേശം 4 - 7 സെ.മീ. ആണ് ഇവയുടെ നീളം. ചിത്രശലഭങ്ങളിലും മറ്റും കാണുന്ന തരം കുഴൽ പോലെയുള്ള വായ് ആയിരുന്നു ഇവയ്ക്ക്, ഇവയുടെ ശരീരത്തിന്റെ മുന്നിൽ ഒന്ന് നീളം ഈ കുഴലിനുണ്ടായിരുന്നു. ഈ കുഴൽ പിടിക്കുന്ന ഭക്ഷണം കഴിക്കാൻ തലക്ക് അടിയിൽ പുറകിലേക്ക് വായ സ്ഥിതിചെയ്യുന്നു.

## അവലംബം
* Smithsonian page on Opabinia, with photo of Burgess Shale fossil

വർഗ്ഗം:പുരാതനജീവികൾ
ഭീമൻ മോവ

ഭൂമിയിൽ ജീവിച്ചിരുന്നവയിൽ ഏറ്റവും ഉയരം കൂടിയ പക്ഷി ഭീമൻ മോവയാണ് (Giant Moa) 3.7 മീറ്റർ വരെ ഉയരം 
ഉണ്ടായിരുന്ന ഇതിനു , ആനപ്പക്ഷിയുടെ പകുതി ഭാരം മാത്രമേ ഉണ്ടായിരുന്നുള്ളൂ.  

ദിനോർനിസ് മാക്സിമസ് എന്ന ഇനമാണ് മോവ വർഗ്ഗത്തിലെ ഏറ്റവും ശ്രദ്ധിയ്ക്കപ്പെട്ട സ്പീഷ്യസ്. 1850 നു ശേഷം ഈ വർഗ്ഗത്തിൽ പെട്ട പക്ഷികളെ കണ്ടിട്ടില്ല. ഇവ ഒരു കാലത്ത് ന്യൂസിലാൻഡ് ൽ  ജീവിച്ചിരുന്നവ ആയിരുന്നു.   1865 ൽ മോവ വർഗ്ഗത്തിൽ പെട്ട പക്ഷിയുടെ മുട്ട മയോറി എന്ന ഗോത്രവർഗ്ഗക്കാരുടെ ശവക്കല്ലറയിൽ നിന്ന് കണ്ടെടുത്തിട്ടുണ്ട്. 

## അവലംബം

വർഗ്ഗം:വംശനാശം സംഭവിച്ച പക്ഷികൾ
ലോബോപോഡ്

വളരെ കുറച്ചു മാത്രം വിവരങ്ങൾ കിട്ടിയിട്ടുള്ള ഒരു പുരാതന ജീവി വർഗം ആണ് **ലോബോപോഡുകൾ** . ഇവ ആർത്രോപോഡ വിഭാഗം ആയിരിക്കും എന്ന് കരുതുന്നു. ഇവയുടെ ഫോസ്സിൽ കിട്ടിയിട്ടുള്ളത് തുടക്ക കാംബ്രിയാൻ കാലത്ത് നിന്നും ആണ്. 

## അവലംബം

വർഗ്ഗം:പുരാതനജീവികൾ
ഗ്രേറ്റ് ഓക്ക്

പെൻഗ്വിനുകളാണെന്ന് ആദ്യകാലത്ത് തെറ്റിദ്ധരിക്കപ്പെട്ടിരുന്ന ഒരു പക്ഷിയാണ്  **ഗ്രേറ്റ് ഓക്ക്**. രണ്ടടിയോളം ഉയരമുള്ള ഇവയുടെ പുറംഭാഗം കറുപ്പാണ്. നെഞ്ചിനും വയറിനും വെളുപ്പുനിറമാണ്. തലയ്ക്ക് തവിട്ടുനിറമാണ്. 15 ആം നൂറ്റാണ്ടോടെ വടക്കേ അറ്റ്ലാന്റിക്കിൽ എത്തിച്ചേർന്ന നാവികരും മീൻപിടുത്തക്കാരും ഇവയെ വ്യാപകമായി കൊന്നൊടുക്കി. 1844 ശേഷം ഇവയെ ആരും കണ്ടിട്ടില്ല. ഇപ്പോൾ ഇവയുടെ അവശിഷ്ടങ്ങൾ മ്യൂസിയങ്ങളിൽ സൂക്ഷിച്ച് വച്ചിട്ടുണ്ട്.  

  

## അവലംബം

വർഗ്ഗം:വംശനാശം സംഭവിച്ച പക്ഷികൾ
ദിനോകാരിഡിഡാ

തുടക്ക കാംബ്രിയാൻ കാലത്ത് ജീവിച്ചിരുന്ന ഇപ്പോൾ മൺ മറഞ്ഞതുമായ ഒരു പുരാതന ജീവി വർഗം ആണ് **ദിനോകാരിഡിഡാ**. ഇവ കടൽ ജീവികൾ ആയിരുന്നു . കണവ സഞ്ചരിക്കുന്ന അതെ മാതൃകയിൽ ആയിരിക്കണം വെള്ളത്തിൽ ചലിച്ചിരുന്നത് എന്ന് ഇവയുടെ ശരീരത്തിന്റെ ഫോസിൽ പഠനത്തിൽ നിന്നും കണ്ടെത്തുകയുണ്ടായി. 

## അവലംബം

വർഗ്ഗം:പുരാതനജീവികൾ
സ്റ്റെല്ലറുടെ ജാലപാദിപക്ഷി

പറക്കാൻ കഴിവില്ലാത്ത ഒരു പക്ഷിയാണിത്. ജോർജ്ജ് സ്റ്റെല്ലർ എന്ന ശാസ്ത്രജ്ഞനാണ് ഈ സ്പീഷ്യസ്സിനെ ആദ്യമായി തിരിച്ചറിഞ്ഞത്. അതിനാൽ ഇവ സ്റ്റെല്ലറുടെ_ജാലപാദിപക്ഷി എന്ന പേരിൽ അറിയപ്പെടുന്നു. ഏഷ്യക്കും വടക്കേ അമേരിയ്ക്കയ്ക്കും ഇടയിലുള്ള ബെറീങ്ങ് ദ്വീപുകളിലെ കാടുകളിലാണ് ഇവ ജീവിച്ചിരുന്നത്. ഈ ദ്വീപുകളിലേയ്ക്ക് മനുഷ്യൻ വ്യാപകമായി കുടിയേറിയതോടെയാണ് ജാലപാദപ്പക്ഷികൾക്ക് വംശനാശം സംഭവിച്ചത്. 1850 നു ശേഷം ഇവയിൽ ഒന്നിനേനും കണ്ടെത്തിയിട്ടില്ല. ഈ വർഗ്ഗത്തിൽപ്പെട്ട ആറു പക്ഷികളുടെ ശരീരം ലോകത്തിന്റെ പല ഭാഗങ്ങളിലായി മ്യൂസിയങ്ങളിൽ സൂക്ഷിച്ചിട്ടുണ്ട്. 

വർഗ്ഗം:വംശനാശം സംഭവിച്ച പക്ഷികൾ
പോക്കുവെയിൽ

ജി. അരവിന്ദൻ തിരക്കഥയും സംവിധാനവും നിർവഹിച്ച് 1981-ൽ പുറത്തിറങ്ങിയ മലയാളചലച്ചിത്രമാണ് ***പോക്കുവെയിൽ*** (Twilight). ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത് ഹരിപ്രസാദ് ചൗരസ്യയാണ്. ബാലചന്ദ്രൻ ചുള്ളിക്കാട്, സതീഷ്, അൻസാർ, കൽപന   എന്നിവർ മുഖ്യ കഥാപാത്രങ്ങലെ അവതരിപ്പിച്ചിരിക്കുന്നു. ചിത്രം മികച്ച സംവിധാനത്തിള്ള  ആ വർഷത്തെ  സംസ്ഥാന ചലച്ചിത്ര പുരസ്ക്കാരത്തിന് അർഹമായി.

## അഭിനേതാക്കൾ
*ബാലചന്ദ്രൻ ചുള്ളിക്കാട് 
*സതീഷ്
*അൻസാർ
*കൽപന

## പുരസ്കാരങ്ങൾ
;1981 കേരളസംസ്ഥാന ചലച്ചിത്രപുരസ്കാരം 
* മികച്ച സംവിധായകൻ - ജി. അരവിന്ദൻ

## അവലംബം

* 
* 

## പുറത്തേക്കുള്ള കണ്ണികൾ
* 
* ''പോക്കുവെയിൽ''  – മലയാളസംഗീതം.ഇൻഫോ
* Pokkuveyil - 1981 

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
അൺവിൻഡ്യ

ടെറാസോറസ് വിഭാഗത്തിൽ പെട്ട ഒരു പറക്കുന്ന ഉരഗം ആണ് **അൺവിൻഡ്യ**. ഇവയുടെ ഫോസ്സിൽ കണ്ടുകിട്ടിയിട്ടുള്ളത് ബ്രസീലിൽ നിന്നുമാണ്. ഇവ ജീവിച്ചിരുന്നത് അന്ത്യ കൃറ്റേഷ്യസ്‌ കാലത്താണ്.

## അവലംബം

വർഗ്ഗം:പുരാതനജീവികൾ
വർഗ്ഗം:ടെറാസോറസ്സുകൾ
ആനപ്പക്ഷി

ഭൂമിയിലുണ്ടായിരുന്ന ഏറ്റവും വലിയ പക്ഷിയാണ് **ആനപ്പക്ഷി** (Elephant_bird). ആഫ്രിക്കയ്ക്കടുത്തുള്ള മഡഗാസ്ക്കർ ദ്വീപുകളിലാണ് ഇവ ജീവിച്ചിരുന്നത്. പറക്കാനാകാത്ത പക്ഷിയായിരുന്നു ഇത്. പത്തടിയോളം ഉയരവും അഞ്ഞൂറ് കിലോഗ്രാമിലധികം തൂക്കവും ഇവയ്ക്ക് ഉണ്ടായിരുന്നു. 1700 ശേഷം ഇവയെ കണ്ടിട്ടില്ല. മനുഷൃന്റെ ഇടപെടൽ മൂലം ഇവയ്ക്ക് വംശനാശം സംഭവിച്ചു എന്നു കരുതുന്നു.

ഇതിന്റെ മുട്ട കോഴിമുട്ടയേക്കാൾ 160 മടങ്ങ് വലിപ്പമുള്ളതാണ്.

ഭൂമിയിൽ ജീവിച്ചിരുന്നവയിൽ ഏറ്റവും ഉയരം കൂടിയ പക്ഷി ഭീമൻ മോവയാണ് (Giant Moa) 3.7 മീറ്റർ വരെ ഉയരം 
ഉണ്ടായിരുന്ന ഇതിനു , ആനപ്പക്ഷിയുടെ പകുതി ഭാരം മാത്രമേ ഉണ്ടായിരുന്നുള്ളൂ.  

 

## അവലംബം

വർഗ്ഗം:വംശനാശം സംഭവിച്ച പക്ഷികൾ